Merkel: Njemačka neće postati zavisna od Rusije zbog gasa | Ekonomist\nNjemačka neće postati zavisna od Rusije zbog gasa koji bi se dopremao ruskim gasovodom “Sjeverni tok 2”, izjavila je kancelarka Angela Merkel. Naglasila je da je ključno da se obezbijedi da Ukrajina ostane tranzitna zemlja za gas.\n– Postajemo li zavisni od Rusije zbog ovog drugog gasovoda? Ja kažem ne, ako istovremeno sprovedemo diverzifikaciju (izvora snabdjevanja) – rekla je Merkelova na konferenciji za novinare u Bratislavi, gdje se sastala sa liderima Višegradske grupe, Češke, Mađarske, Poljske i Slovačke, javlja Rojters.\nBritanska agencija navodi da diplomatski izvori tvrde da Njemačka vrši pritisak na druge evropske prijestonice da blokiraju predlog Evropske unije o regulativi za “Sjeverni tok 2” uoči današnjeg ključnog sastanka, ali da možda neće uspjeti da ubijedi Francusku, što predstavlja prijetnju nastavku izgradnje tog projekta.\nČlanice EU do sada nisu uspjele da se saglase u pogledu ovog plana, jer velike države poput Francuske, Italije i Španije nisu spremne da se suprotstave Berlinu koji se protivi nacrtu zakona Evrospke komisije.\nMeđutim, francusko Ministarstvo spoljnih poslova saopštilo je da se očekuje da će Pariz podržati revidiranu direktivu o projektu gasovoda “Sjeverni tok 2”, dodajući da radi sa partnerima, uključujući Njemačku, na mogućim izmjenama predloženog teksta.


Održana svečana sjednica Skupština opštine Pale - FILTER\nOdržana svečana sjednica Skupština opštine Pale\nU Kulturnom centru Pale održana je svečana sjednica Skupštine opštine Pale na kojoj se razgovaralo o kapitalnim, infrastrukturnim projektima koji su obilježili period između dvije slave. Na sjednici su dodijeljena priznanja za zaslužne pojedince i kolektive.\nNačelnik opštine Pale Boško Jugović, istakao je da je opština Pale u proteklih godinu dana realizovala brojne, kapitalne projekte značajne za opštinu.\n„Na današnjoj Skupštini posebno smo obratili pažnju na period između dvije slave kada je u pitanju opština Pale. To je period koji je je obilježen virusom korona ali bez obzira na to smo realizovali i završavamo određene kapitalne projekte. Na ovoj svečanoj sjednici smo dodijelili nagrade, tri kolektivne i četiri pojedinačne za zaslužne pojedince i kolektive“, rekao je Jugović.\nOn je naglasio da je opština uspjela održati finansijsku stabilnost, te dodao da se u narednom periodu očekuje nastavak infrastrukturnih projekata.\n„Kada je u pitanju nastavak aktivnosti, sigurno se tu izdvajaju kapitalni projekti koje očekujemo u narednom periodu, a to je izgradnja objekta DIF-a, izgradnja Policijske uprave, zgrade opštine i naravno, ulaganje u Jahorinu. Radi se o izgradnji cjevovoda u vrijednosti od milion konvertibilnih maraka za pumpanje vode iz vrela Prače do rezervoara Mladost koji će obezbijediti sigurnost snabdijevanja vodom kompletne Jahoorine“, rekao je Jugović.\nPredsjednik Skupštine opštine Pale Damjan Škipina osvrnuo se na rad Skupštinske u proteklih godinu dana. On je dodao da je Skupštinska većina, koja je konstituisana u januaru ove godine, pokazala zavidan nivo odgovornosti i ozbiljnosti u radu, te donijela nekoliko važnih strategija u prethodnom periodu.\n„U okviru Gospojinskih svečanosti i svečana sjednica Skupštine opštine Pale je prilika da rezimiramo period u proteklih godinu dana. Ja ću se osvrnuti na period od konstituisanja nove Skupštinske većine. Od januara do danas imali smo ukupno 8 sjednica. Moram da kažem da je odbornička struktura ljudi, iako se radi o relativno mladim ljudima, pokazala jedan zavidan nivo demokratskog rada. U prethodnom periodu donijeli smo niz vrlo važnih odluka koje tek trebaju u narednom periodu da pokažu rezultate“, rekao je Škipina.\nOn je čestitao dobitnicima priznanja opštine Pale kako kolektivnim, tako i pojedincima koji predstavljaju dobar primjer da ljudi svojim doprinosom i zalaganjem mogu doprinijeti prosperitetu zajednice.\nSkupština opštine Pale kolektivne nagrade uručila je Bolnici “Srbija”, Domu zdravlja “Pale” i Udruženju sportskih ribolovaca “Bistrica”, dok su pojedinačne nagrade dobili Gordana Miletić, Branka Čugalj, Luka Novosel i Nedeljko Jovanović.\nDirektor Bolnice “Srbija” Nebojša Šešlija zahvalio je u ime dobitnika nagrada, te izrazio zadovoljstvo što je SO Pale prepoznala trud zaposlenih u ovoj zdravstvenoj ustanovi u vrijeme pandemije virusa korona.\n“Iza nas je težak period i odgovorili smo zadatku u najvećoj mjeri. Zdravstveni radnici i dalje će davati maksimum u očuvanju zdravlja stanovništva Sarajevsko-romanijske regije”, rekao je Šešlija.\nU okviru “Gospojinskih svečanosti” povodom Dana opštine Pale večeras će na Studentskom trgu na Palama biti održan koncert grupe “Kerber”.\nTags: Boško Jugović Damjan Škipina Pale\nPrethodna Pale: Potpisan protokol o saradnji sa beogradskom opštinom Mladenovac\nSledeća Od 1. do 5. septembra 15. Sabor srpskog izvornog narodnog stvaralaštva u Istočnoj Ilidži


Prvi udarac u gong ujedno će označiti i početak večitog derbija između Crvene zvezde i Partizana. Posle nekoliko decenija crveno i crno-beli ponovo će odmeriti snage u ringu. Sedamdesetih godina prošlog veka Tašmajdan je bio mali da primi sve poklonike ove plemenite veštine koji su se dovijali i izvijali na razne načine kako bi ispratili dešavanja među konopcima. Zahvaljujući medijskoj kući Arena Channels Group i Bokserskom savezu Srbije, boks se vraća na velika vrata. Čekali smo 26 godina da bokseri Zvezde i Partizana ukrste rukavice... I konačno čekanje se isplatilo.\nFoto: Arena sport 1 / Ustupljene fotografije\nEksluzivno i direktno sa Trga Republike u subotu 3. oktobra u 19 sati startovaće sa radom novi Arena fight kanal i bokserski večiti derbi.\nOdlična prilika da se ispišu nove stranice istorije našeg boksa ali i da se postave novi, visoki standardi medijskog praćenja borilačkih sportova.\nZahvaljujući Bokserksom savezu Srbije, Gradu Beogradu i generalnom sponzoru, kompaniji MTS, poklonici boksa imaće priliku da uživaju u borbama naših velikana pod otvorenim nebom. Derbi ponovo nije više samo na travi i parketu, vratio se onaj pravi, istinski, „jedan na jedan“, derbi u ringu, onaj u kojem nije fraza reći da pobeđuje „spremniji, srčaniji i hrabriji, onaj koji više želi pobedu“\n“Vreme je za novo vreme. Napokon možemo sa velikim zadovoljstvom reći da smo uspeli da se pozicioniramo na svetskoj mapi kada su u pitanju TV stanice namenjene borilačkim sportovima. Drago nam je što u širokom spektru kanala kojima raspolažemo, sada možemo reći da smo prvi i jedini u našoj zemlji i regionu koji će se baviti isključivo borilačkom scenom. Neka ovo bude jedan dug i za sve nas veoma uspešan put” – rekao je generalni direktor TV Arena Nebojša Žugić.\nBokserski savez Srbije već treću godinu za redom ne skida nogu sa gasa kada je oživljavanje boksa u pitanju, našeg trofejnog sporta koji je dugo tavorio i potonuo u duboki mulj. Svakodnevno se grade i realizuju novi planovi kroz koji se boks vraća u život na našim prostorima.\n“Veliki udeo u promociji boksa ove i protekle takmičarske sezone imala je upravo TV Arena sport koja je bila uz Bokserski savez. Putem Arena TV vratili smo Super ligu Srbije na televizijske ekrane, što je bio jedan od ključnih zadataka u ovom projektu. Kroz direktne TV prenose Bokserske lige Srbije ponovo smo našim građanima vratili svest o postojanju i snazi ovog sporta na našim prostorima, koji je nekada, pre 40 i 50 godina bio jedan od najpopularnijih sportova, gde se tražila karta više na svim manifestacijama. Veliki je značaj TV Arene u svemu\ntome, veoma smo im zahvalni na svemu što su učinili i što čine i drago mi je da mogu potvrditi da idemo dalje u nove pobede ruku pod ruku, sada jači za TV kanal koji je isključivo namenjen borilačkim sportovima” – zaključio je predsednik Bokserskog saveza Srbije Nenad Borovčanin.


Alma Hadžibegović: Izgraditi islamski vjerski objekat na Topolici | Bošnjačka stranka Crne Gore\nHome Aktuelnosti\tAlma Hadžibegović: Izgraditi islamski vjerski objekat na Topolici\nAlma Hadžibegović: Izgraditi islamski vjerski objekat na Topolici\nwritten by Klub Poslanika 19/05/2014\nOd svog osnivanja partije koje čine koaliciju „Bošnjaci, Muslimani i Albanci“ se zalažu za očuvanje nacionalnog, vjerskog i jezičkog identiteta bošnjačko-muslimanskog i albanskog naroda u Crnoj Gori, a samim tim i u Baru.\nU pravcu očuvanja vjerskog identiteta, već duži niz godina se zalažemo kod nadležnih organa lokalne samouprave za dodjeljivanje lokacije za izgradnju islamskog vjerskog objekta na Topolici. U Novom Baru živi preko 3.000 mještana islamske vjeroispovjesti, zbog čega i postoji opravdana potreba za izgradnjom ovog vjerskog objekta. Kao članovi Islamske zajednice, naši funkcioneri su kroz kontakte sa turskom Vladom i agencijom TIKA, dali doprinos da se obezbjede sredstva za završetak radova na izgradnji Islamskog centra u Starom Baru. Jedan od programskih ciljeva zajedničke liste „Bošnjaci, Muslimani i Albanci“ jeste i restitucija, odnosno povraćaj ili pravična nadoknada za oduzeto i uzurpirano vakufsko zemljište.\nOd izuzetne važnosti je njegovanje kulturno-istorijskog nasljeđa i njegova prezentacija kroz medije i manifestacije. Posebno se zalažemo da se proširi postojeći program za manjinske narode na Javnom servisu, ali i na lokalnom Radio Baru, kroz formiranje posebnih medijskih segmenata. Neophodno je da se na Javnom servisu TV Crne Gore formira posebna redakcija koja će obrađivati teme od značaja za manjinske narode. Ovu redakciju treba da uređuju medijski stručnjaci, pripadnici manjinskih naroda, jer oni najbolje prepoznaju te potrebe. Među pretplatnicima koji finansiraju ove medije podjednako učestvuju svi građani Crne Gore pa, samim tim, manjinski narodi imaju pravo da adekvatno budu zastupljeni u medijima.\nU Baru ne postoji nijedno folklorno društvo koje njeguje kulturu bošnjačko-muslimanskog stanovništva, a postojeće institucije nedovoljno prepoznaju te potrebe.\nKada govorimo o učešću manjinske kulture u institucijama ili u podacima iz prošlosti grada, treba naglasiti da u opštini Bar, ima samo jedna ulica sa imenom iz istorije islamskog življa. Naša koalicija će se posebno baviti ovim pitanjima, jer smatramo da medju postojećim nazivima ulica, trgova i bulevara svoje mjesto trebaju naći i imena iz prošlosti bošnjačko-muslimanskog i albanskog naroda u Baru.\nZa očuvanje svog identiteta, ali i uvažavanje identiteta drugih naroda, 25. maja, dajemo glas za zajedničku listu „Bošnjaci, Muslimani i Albanci – Bar u koji vjerujemo“ koja se nalazi pod redni broj 6.


Ljiljana Šubarić čestitala Međunarodni dan Roma - Medija centar\nLjiljana Šubarić čestitala Međunarodni dan Roma\nGradonačelnica Gračanice Ljiljana Šubarić čestitala je pripadnicima romske zajednice Međunarodni dan Roma.\n“Gračanica je uvek bila simbol suživota svih zajednica, međusobne solidarnosti i brige jednih za druge a u narednim danima i godinama učinićemo sve da unapredimo život celokupne Romske zajednice u našoj opštini.\nOna je naglasila da je od ključne važnosti podrška u obrazovanju na svim nivoima kako bi u procesu zapošljavanja bili u ravnopravnom položaju sa ostalim zajednicama.\n“U tom cilju Romske centre osavremenjujemo opremom a angažovanje oko stambenog i socijalnog zbrinjavanja i zapošljavanja ostaće u fokusu rada lokalne samouprave. Uspeh i prosperitet društva ogleda se u poštovanju kulturoloških, verskih i nacionalnih razlika. Provedite i ovaj dan kako i priliči vašem vedrom duhu, u veselju i dobrom raspoloženju“, navodi se u saopštenju.


Održana Skupština klubova Super i Prve fudbalske lige Srbije – Sport In\nFudbal Vesti iz FSS\nOdržana Skupština klubova Super i Prve fudbalske lige Srbije\njun 22, 2021 vesti fss\nDanas su u Sportskom centru FSS u Staroj Pazovi održane redovne sednice Izvršnog odbora i Skupštine Zajednice Super lige i Prve lige Srbije kojima je predsedavao Predsednik Zajednice Lazović Dragomir. Sednicama su prisustvovali predstavnici svih klubova članova Zajednice osim predstavnika FK Vojvodina, FK Radnički Niš i FK Kabel.\nPored redovnih finansijskih izveštaja o poslovanju Zajednice razmatrani su i usvojeni izveštaji Direktora takmičenja Super lige i Prve lige Srbije i Komesara za bezbednost Zajednice za sezonu 2020-2021. Ocenjeno je da su organizaciono obe lige uspešno sprovedene uzimajući u obzir veoma teške uslove koje je prouzrokovala pandemija korona virusa. Svi subjekti uključeni u sprovođenje takmičenja zaslužni su za uspešno okončanje sezona koje su u istoriji imale najveći broj utakmica, čak 380 utakmica i svakoj ligi.\nU okviru današnje sednice izvršeno je žrebanje takmičarskih brojeva i utvrđen raspored takmičenja u Linglong Super ligi Srbije i Prvoj ligi Srbije za sezonu 2021-2022.\nNovajlije gostuju u prvom kolu


Kineski diplomata optužio NATO za pokretanje ratova – Otvoreno\nKineski diplomata optužio NATO za pokretanje ratova\nIzvor: 06.05.2022, 7:45 8.5k Views\nStalni predstavnik Kine u UN Džang Đun optužio je NATO za pokretanje ratova protiv suverenih država, koji povlače za sobom kolosalne gubitke.\n„Suprotno deklarisanoj odbrambenoj suštini, NATO namerno pokreće ratove protiv suverenih država, izazivajući ogromne gubitke među stanovništvom i humanitarne katastrofe“, rekao je Džang Đun na sednici Saveta bezbednosti UN.\nOn je dodao da širenje NATO-a na istok posle Hladnog rata ne samo da nije uspelo da obezbedi Evropu, već je i „posejalo seme sukoba“.\nKineski diplomata takođe smatra da isporuke oružja Ukrajini neće doneti mir.\n„Znaci odlaganja i širenja sukoba izazivaju zabrinutost. Treba napomenuti da isporuke oružja neće doneti mir, da u sukobu ne može biti pobednika“, naglasio je on.\nPrema njegovim rečima, „dijalog i pregovori su jedini i neizbežni način da se stane na kraj nesuglasicama“.\nUkrajinski vojnici za dlaku izbjegli smrt – Pogledajte udar Iskandera\nGejts komentarisao Đokovićev stav o vakcinaciji: Divim mu se, ali voleo bih da to promeni


Beta 3. avgusta 2018. 11:05\nNarodna stranka ocenila je danas povodom 23 godine od akcije „Oluja“ da su odgovorni za progon Srba ostali nekažnjeni ili simbolično kažnjeni i zatražili puno obeštećenje stradalih, vraćanje stanarskih prava i izjednačenje prava srpskih povratnika u Hrvatsku.\nNarodna stranka ocenila je da su zločini hrvatske vojske i paravojnih formacija iz operacija Miljevački plato, Maslenica, Medački džep i operacija „Bljesak“ i „Oluja“ ostali nekažnjeni, dok su zločini u Gospiću, Pakračkoj poljani, Osijeku, Sisku i Vukovaru samo „mestimično i simbolično kažnjeni“.\n„Hrvatska nije srpskom narodu omogućila da se čak ni kao manjina u punoj meri integriše u društvo Hrvatske, pošto do sada nisu u punoj meri ostvarena njegova prava predvidjena Erdutskim sporazumom i hrvatskim zakonima“, navodi se u saopštenju te stranke.\nOni opominju da se svake godine u Srbiju preseli više od hiljadu Srba iz Hrvatske.\n„Narodna stranka traži pravdu za 1.952 srpske žrtve pale tokom ‘Oluje’. Zahtevamo da Hrvatska ostvari obećanja, vrati na snagu svoje zakone i obnovi autonomne kotare Knin i Glinu“, apelovali su iz Narodne stranke.\nIz te stranke opominju da je nije u punoj meri primenjen Erdutski sporazum i da je vreme da Zajedničko veće opština u Vukovaru dobije puna prava i postane deo Ustava Hrvatske.\n„Verujemo i da ne može biti pomirenja dok hrvatsko društvo traži identitet i jedinstvo na konsenzualnom stavu mržnje i šovinizma prema Srbima i Srbiji“, dodaje se u saopštenju.\nTa akcija počela je 4. avgusta 1995. ofanzivom hrvatske vojske i policije i jedinica Hrvatskog veća odbrane na područja Banije, Korduna, Like i severne Dalmacije, koje je bilo pod zaštitom medjunarodnih snaga.


Održan sastanak delegacija općinskih organizacija SDA i HDZ BiH Žepče - Zepce.ba\nOdržan sastanak delegacija općinskih organizacija SDA i HDZ BiH Žepče\nBy\tZepce.Ba - urednik Novembar 29, 2016\t4133\nU ponedjeljak, 28.11.2016. godine, održan je sastanak delegacija SDA OO Žepče i HDZ BiH OO Žepče. Bio je to sastanak dvije političke stranke koje su na proteklim lokalnim izborima osvojile najveći broj glasova na području naše Općine.\nSastanak je protekao u iznimno konstruktivnoj atmosferi, a obje strane su istakle spremnost na dogovor i kompromis. Usaglašen je zajednički stav da se partnerski odnosi između ove dvije opcije trebaju nastaviti, u korist suživota svih građanki i građana općine Žepče i za dobrobit cjelokupne lokalne zajednice.\nZadnji put promjenjen Petak, 30 Decembar 2016 18:06\noo hdz žepče\n« Saobraćajna nesreća na magistralnom putu M17 u Begovom Hanu Foto: Crveni križ Žepče: Radionice za prvačiće "Smijehom strah pokrijem" »


“Zombie Survival Map”, odnosno “Mapa za preživljavanje zomobija” ističe benzinske pumpe, prodavnice namirnica, a naravno i prodavnice oružja i gvožđarske radnje u svim većim gradovima na svetu, za slučaj da živi mrtvaci ovladaju planetom.\nZlu ne trebalo, tu su i prodavnice alkoholnih pića, tržni centri, vojne kasarne i policijske stanice; obeležena su mesta kao što su groblja i kampovi, kojih je bolje da se klonite, ali i bolnice, aerodromi, radio-tornjevi i luke, koji vam možda mogu doneti spas.\nUz svaku lokaciju ide i opis koji vam pomaže da procenite njenu korisnost. Prodavnica mešovite robe je, na primer, opisana kao “mesto na kom verovatno ima grickalica, i trajnih namirnica, kao što su čokoladice”.\nPogledajte listu deset najčudnijih ulica na svetu.\nMože biti samo jedan: Fotografija škotskog ostrva koja oduzima dah\nUspinjanje jednog mladića na vis koji krasi škotsko ostrvo Skaj, ovekovečila je fotoaparatom njegova devojka, a na slici se u svom sjaju vidi lepota ovog hebridskog dragulja.


RTS :: Atlanta na krilima Janga iz ponora do brejka, Bogdanović ispod svog nivoa\nKošarka Atlanta na krilima Janga iz ponora do brejka, Bogdanović ispod svog nivoa\nčetvrtak, 17. jun 2021, 06:13 -> 06:47\nHoksi su u meču koji je odigran u ispunjenom ”Vels Fargo centru” uspeli da se vrate i izvuku iz zaostataka od čak 26 poena (u trećoj četvrtini) najviše zahvaljujući fenomenalnom Treju Jangu.\nOn je tri od svojih 39 poena ubacio na minut i po do kraja sa linije za slobodna bacanja, nakon što je fauliran pri šutu i doneo prednost svom timu koja je trasirala put ka tesnoj pobedi. Jang je uz sjajan poenterski učinak podelio i sedam asistencija saigračima.\nTako je je ekipa iz Džordžije kompletirala veliki povratak (na početku poslednjeg kvartala rezultat je bio 87:69) i došla do brejka koji će joj omogućiti da u narednom meču na svom terenu igra za prolaz u finale Istoka.\n"Mi se ne predajemo bez obzira na rezultat. Ponosan sam na ovaj tim. Imamo poverenja jedni u druge. Svi se volimo i to se vidi na terenu. Nikada ne odustajemo da verujemo dok ne čujemo poslednji zvižduk", rekao je Jang neposredno posle utakmice.\nObično najbolji igrač uz Janga u ovom plej-ofu, srpski bek šuter Bogdan Bogdanović, sinoć nije imao svoje veče i meč je završio sa, za njega skromnih šest poena (bez pogođene trojke iz četiri pokušaja) i tri skoka za 24 minuta u igri.\nNa njegovo poentersko mesto ”uskočili” su Džon Kolins sa 19, Danilo Galinari sa 16 i veteran Lu Vilijams sa 15.\nU poraženom timu Siksersa, koji se suočava sa eliminacijom nakon gubitka prednosti domaćeeg terena koji je ostvario kao prvoplasirani tim Istoka na kraju regularne sezone, najbolji je bio dvojac Džoel Embid (37 poena i 11 skokova) - Set Kari (36 poena, sedam skokova i sedam ”trojki”).


Vlada FBiH utvrdila Prijedlog zakona o liječenju neplodnosti biomedicinski potpomognutom oplodnjom – RTV BPK\nVlada FBiH utvrdila Prijedlog zakona o liječenju neplodnosti biomedicinski potpomognutom oplodnjom\nFederalna vlada utvrdila je Prijedlog zakona o liječenju neplodnosti biomedicinski potpomognutom oplodnjom.\nOvaj zakon stavio je u fokus homolognu oplodnju korištenjem vlastitih spolnih ćelija bračnih ili vanbračnih partnera.\nPod liječenjem Zakon podrazumijeva otklanjanje neplodnosti ili umanjene plodnosti korištenjem biomedicinskih dostignuća, nakon utvrđivanja da trudnoća ne može biti postignuta drugim načinima liječenja. Također, liječenje je i uzimanje i čuvanje spolnih tkiva i spolnih stanica muškarca i žene u slučajevima kada, prema saznanjima i iskustvima medicinske nauke, postoji opasnost da može doći do neplodnosti.\nSvi pokazatelji o postupku biomedicinski pomognute oplodnje, a posebno o ženi, njezinom bračnom, ili vanbračnom drugu, te začetom djetetu su profesionalna tajna.\nZdravstvene ustanove ovlaštene za obavljanje postupaka biomedicinski pomognute oplodnje moraju posjedovati odgovarajuću medicinsko-tehničku opremu i prostor, te zaposliti u radni odnos, s punim radnim vremenom, najmanje jedan stručni tim. Moraju imati i zaključene ugovore sa zdravstvenom ustanovom iste djelatnosti za obavljanje zamjenskog liječenja u slučaju nastupanja posebnih i nepredvidivih okolnosti, kao i bolnicom s registriranom djelatnošću iz opće kirurgije i ginekologije i porodiljstva, u slučaju nastupanja posebnih i nepredvidivih okolnosti tokom liječenja.\nBiomedicinski pomognuta oplodnja provodi se primjenom suvremenih znanstveno provjerenih biomedicinskih dostignuća, a u odabiru postupka odlučuju bračni, odnosno vanbračni drugovi zajedno sa specijalistom ginekologije i porodiljstva.\nPravo na liječenje biomedicinski pomognutom oplodnjom na teret sredstava obveznog zdravstvenog osiguranja, u pravilu, ima žena do navršene 42. godine života, koja je u braku, odnosno vanbračnoj zajednici, i to tri pokušaja intrauterine inseminacije i pet pokušaja vantjelesne oplodnje, uz obvezu da dva pokušaja budu u prirodnom ciklusu.\nPrije početka primjene postupka, diplomirani pravnik informira bračne ili vanbračne drugove o pravnim posljedicama postupka biomedicinski pomognute oplodnje.\nPorijeklo djeteta začetog u postupku biomedicinski pomognute oplodnje utvrđuje se u skladu s Porodičnim zakonom FBiH.


Vlada najviše diskriminiše\nKDF 02 februar 2015\nPredstavnik organizacije GAYTEN LGBT Milan Đurić kazao je u ponedeljak da su diskriminaciji u Srbiji najviše izložene žene, a da građani u istraživanjima izjavljuju da se najdiskriminatornije ponaša Vlada.\n"Diskriminacija je najprisutnija u okviru sfere zapošljavanja i na radnom mestu. Prema podacima Republičkog zavoda za statistiku žene imaju čak 20 odsto manju platu od muškaraca i kada imaju istu stručnu spremu i rade na istoj poziciji", kazao je Đurić.\nOn je predstavljajući projekat "Bezbednost i ravnopravnost" kazao da su na području cele Evrope žene najizloženije diskriminaciji i dodao da su građani u Srbiji ocenili da se najdiskriminatornije ponaša Vlada, zatim političke partije, Skupština i pravosuđe.\nOn je dodao da su prema podacima istraživanja koje su sproveli Cesid i Poverenica za zaštitu ravnopravnosti u 2013. godini u Srbiji posle žena najdiskriminisaniji Romi, zatim invalidi, starije osobe i siromašni.\nBeograd, 2. februara 2015. (Beta)\nViše iz ove kategorije « Zaposleni u pravosudju najavljuju štrajk\tVakcina "pentaksim" stiže u domove zdravlja »\nU toku noći između 25 i 26. marta preminula su još dva pacijenta kod kojih je bio potvrđen COVID-19.\nZaštitnik građana Zoran Pašalić ukazao je nadležnim organima da su osobe sa invaliditetom svih kategorija, pored starijih, među najugroženijim delovim...


Iranski mediji: Referendum u Kurdistanu — pokušaj Izraela da izađe na obalu Eufrata - 27.08.2017, Sputnik Srbija\nIranski list „Hemajat“ objavio je članak Hasana Hanizade, posvećen referendumu o nezavisnosti Iračkog Kurdistana. On smatra da je Izrael taj koji gura ovu... 27.08.2017, Sputnik Srbija\nvesti, svet, iran, izrael, irački kurdistan\n© AFP 2022 / THOMAS COEXIzrael\nIranski list „Hemajat“ objavio je članak Hasana Hanizade, posvećen referendumu o nezavisnosti Iračkog Kurdistana. On smatra da je Izrael taj koji gura ovu priču, zbog želje da oslabi muslimanske zemlje u regionu.\n16 Avgust 2017, 08:42\nAutor članka smatra da većinu država regiona brinu planovi iračkih Kurda da održe referendum, ali da je Izrael zadovoljan ovim korakom jer nezavisnost Kurdistana „ide u prilog planovima stvaranja ’velikog Izraela‘, od Nila do Eufrata“. Hanizade je objavio da je Izrael otvoreno podržao kurdski referendum.\nEkspert je naveo kao primer odnos Izraela i Južnog Sudana. Prema njegovim rečima, Izrael je aktivno podržao odvajanje Južnog Sudana u okviru politike „drobljenja arapskih i muslimanskih država“ i pretvorio ovu državu u svoj špijunski centar, preplavivši je hiljadama svojih agenata.\nPo njegovim mišljenju, Izrael će iskoristiti nezavisnost Kurdistana za potkopavanje delatnosti „ose otpora“ i stvoriti na kurdskoj zemlji svoje vojne baze. Uz to, Irački Kurdistan bi mogao postane početak procesa stvaranja ’velikog Kurdistana‘, što će naneti veliki udarac Siriji, Iranu i Turskoj.\nHanizade je primetio i ekonomsku korist u izraelskoj podršci iračkim Kurdima — on smatra da Izrael želi da se dokopa iračkog Kirkuka, koji je bogat naftom, a koji se nalazi pod kontrolom Kurda.\nTreba reći da izraelska vlada zvanično nije dala svoje mišljenje o referendumu u Kurdistanu, iako su određeni političari i eksperti govorili na tu temu. Na primer, bivši ministar unutrašnjih poslova Gedeon Sad, jedan od lidera partije „Likud“, insistira na bespogovornoj podršci iračkim Kurdima koje on smatra pouzdanim saveznicima Izraela i Zapada u borbi protiv islamskih ekstremista. Njegovo mišljenje deli i lider opozicione partije „Atid“ Jair Lapid.


Dok uzimate ANTIBIOTIKE, ne jedite OVO VOĆE: Dr Pelemiš ukazao na najveće greške i objasnio kako se PRAVILNO koristi ova vrsta lekova - Žena.rs\nPiše: J.M. 08.09.2020. 10:08\ndr Mijomir Pelemiš Foto: Snežana Krstić / RAS Srbija\n"Antibiotici nisu lekovi za snižavanje temperature. Za to postoje drugi lekovi, a antibiotici su lekovi isključivo za lečenje bakterijskih infekcija. Da bismo znali da je o tome reč, bolesnik mora da se pregleda, da se uzmu određene vrste bar minimalnih laboratorijskih analiza", objasnio je infektolog i specijalista kliničke farmakologije doktor Mijomir Pelemiš dok je pedijatar Mirjana Mićović odgovorila na pitanje kada se deci prepisuju antibiotici:\nALARM: Srbija na osmom mestu po potrošnji antibiotika U SVETU!\n"Elementarna je krvna slika i taj famozni CRP koji se uzima pored leukocita, to je onako za neku brzu orijentaciju ako posumnjamo na bakterijsku infekciju. Međutim, neznanje je među ljudima što misle da antibiotikom mogu da reše sve probleme".\nDr Mićović je napomenula da deca uzrasta od tri do četiri godine u 90 odsto slučajeva imaju virusne, a ne bakterijske infekcije.\n"Imuni odgovor deteta je dobar ako dete reaguje na uslove spoljašnje sredine. To znači da je dobro da dete dobije temperaturu, jer to pokazuje da ima dobar imuni sistem koji se brani. Naravno da je sada veliki znak pitanja da li se brani od virusa ili bakterija", istakla je i dodala kako razlikovati virusnu infekciju od bakterijske.\n"Urinarne infekcije mogu da izazovu ozbiljno zapaljenje bubrega. Kad neko ima česte infekcije mokraćnih kanala, treba utvrditi zašto ih ima. Nije svejedno ako neko ima jednom zapaljenje mokraćnih kanala ili ima za godinu dana pet puta, onda je neophodan pregled kod ginekologa ili urologa, da se vidi odakle je izvor bakterija, da li je urođeni poremećaj u mokraćnim kanalima, kamen u bubergu, ima li nešto drugo što uzrokuje skupljanje bakterija na određenom mestu i onda se infekcije ponavljaju", rekao je dr Pelemiš.\nKako je dodao, antibiotici smeju da se uzimaju čak i u prvom trimestru trudnoći, ali ne svi antibiotici.\nOva vrsta lekova daje se i zbog problema sa zubima.\n"Kada neko vadi zub, ako ima razloga da mu se pojavi infekcija ili da mu se pogorša zdravstveno stanje – bolesti srca, srčane mane itd. gde mora preventivno da se da jedan dan do 48 sati antibiotik, to ima smisla, sve duže nema smisla, to će kod vas stvoriti mogućnost da bakterije steknu što veću otpornost. Što više bakterijama dajete antibiotika, dajete im šansu da brzo stvore imunitet. Bakterije postaju otporne, jer menjaju svoju građu, a novih antibiotika nema".\nDok pijete antibiotoke, ne jedite ovo voće\nLekari su izdvojili i greške koje ljudi prave dok uzimaju lekove.\n"Antibiotici ne zahtevaju posebnu vrstu ishrane, ali grejpfrut, recimo, ne treba uzimati uz antibiotik zarad bolje resorpcije leka. To je voće koje ometa resorpciju, kao i mleko, ali treba uzimati jogurt i kiselo mleko, to je kao i probiotik", istakao je Pelemiš.\n"Da bi se videlo da neki lek deluje, pacijent mora da ga uzima najmanje tri dana, e to je ono što je problem – pacijenti piju dan ili dva antibiotik, onda im je dobro i oni ga ostave. To je veliki problem jer se tako razvija otpornost na bakterije, pa sledeći put kada date antibiotik, on više neće da deluje. Ne sme da se tako kratko uzima, mora da se uzima minimalno pet dana jer efekat antibiotika ne može da se vidi dok ne prođe tri dana", napomenuo je infektolog.\nVirusi koji zauvek ostaju u nama\nzdravo telo antibiotici mijomir pelemiš


Dok u pritvoru u Beogradu čeka ishod suđenja zbog posedovanja pola kilograma kokaina i oružja, nakon čega će biti izručen Crnoj Gori, gde je osuđen zbog ubistva, Jovica Zindović, zet crnogorskog narkobosa Darka Šarića je pred zagrebačkim Opšinskim sudom u odsustvu nepravosnažno osuđen zbog posedovanja falsifikovanih hrvatskih dokumenata.\nKako piše zagrebački "Jutarnji list", pozivajući se na policijske izvore, Zindović (43) iz Pljevalja je tokom 2007. pod lažnim hrvatskim identitetom boravio nekoliko puta u Hrvatskoj i u više navrata dolazio u prostorije zagrebačke policije u Petrinjskoj gde je podizao dokumente, a imao je dve prijavljene adrese na području Zagreba i Velike Gorice.\nSUĐENJE ŠARIĆEVOM ZETU Jovica Zindović sutra na optuženičkoj klupi\nZindović je 2013. uhapšen u Crnoj Gori, nakon što je pištoljem brutalno likvidirao Luku Popovića.\nIako je za to krivično delo osudjen na 15 godina zatvora, 2015. je uspeo da pobegne iz zatvora pod još nerazjašnjenim okolnostima, navodi "Jutarnji list".\nUprava zatvora mu je odobrila kućnu posetu jednom teško bolesnom članu porodice pa je u pratnji policije odveden u porodičnu kuću, ali im je pobegao. Godinu dana kasnije uhapšen je u Beogradu, kada je kod njega je pronađeno pola kilograma kokaina i mnogo oružja.


Rukometašice Naise spremaju se da nastave pobednički niz u tekućem šampionatu. U halu „Čair“ stiže ekipa Juniora iz Beograda koja jeste na začelju tabele, ali koja je itekako znala da u prethodnim godinama „pomrsi konce“ favoritima.\nTrener Naise Svetislav Jovanović svestan je da je njegov tim kvalitetniji. Ne želi da potceni rivala, ali želi da šansu ukaže i mlađim igračicama. Jedna od onih rukometašica koje će dobiti „pristojniju“ minutažu jeste i levi bek 19-ogodišnja Teodora Petković, izdanak Naisine škole rukometa.\nU ekipi Naise Katarina Radović je i dalje na poštedi, kako bi važne utakmice u kupu, a posebno u Evropi, dočekala potpuno spremna. Sve ostale igračice su na raspolaganju treneru Jovanoviću, pa i sjajna golmanka Anastasija Čogurić, koja je svojim odbranama itekako doprinela pobedom protiv ekipe Mladosti.\nUtakmica sa Juniorom sjajna je prilika da trener Naise „razigra“ što veći broj igračica pred predstojeće duele sa Medicinarom u prvenstvu, Bekamentom u nacionalnom i Pelisterom iz Bitolja u Čelendž kupu.\nU niškom superligašu se ide korak po korak i trenutno najvažnija utakmica je ona-sledeća, a to je utakmica sa Juniorom koja se igra u petak, 25.januara, od 20,00 sati u hali „Čair“. Ulaz je slobodan.


Predstavnici Ministarstva privrede i Fonda za razvoj Srbije boravili u Bujanovcu - Bujanovačke\nPočetna EKONOMIJA Predstavnici Ministarstva privrede i Fonda za razvoj Srbije boravili u Bujanovcu\nPredstavnici Ministarstva privrede i Fonda za razvoj Srbije boravili u Bujanovcu\nBujanovačke17. okt 2016.EKONOMIJA, NASLOVNA0\nPpredstavnici Ministarstva privrede i Fonda za razvoj obišli su bujanovački „Megal“, Duvansku industriju Bujanovac, Banju i „Simpovu“ fabriku dušeka.\nBUJANOVAC, 17.oktobar 2016. – Pomoćnik ministra privrede Dragan Ugarčić, državni sekretar u ovom ministarstvu Milun Trivunac i direktorka Republičkog fonda za razvoj Srbije Slađana Backović, u društvu narodnog poslanika Nenada Mitrovića, danas su posetili nekoliko privrednih kolektiva u Bujanovcu.\nPoseta visoke republičke delegacije organizovana je u cilju konkretnog upoznavanja sa poslovanjem i trenutnim problemima u bujanovačkim preduzećima.\n– Ovom prilikom smo razgovarali o tekućoj privrednoj problematici u našoj opštini. Dobili smo uveravanja da će predstavnici resornog ministarstva, u saradnji sa određenim ministarstvima Vlade Srbije, pokušati da pomognu u rešavanju danas istaknutih problema. Na taj način bismo olakšali poslovanje privrede, uz stvaranje uslova za otvaranje novih radnih mesta i povećanje plata – izjavio je za „Bujanovačke“ narodni poslanik Nenad Mitrović, nakon zajedničkog sastanka članova privredne delegacije i menadžmenta nekoliko ovdašnjih preduzeća, koji je održan u Bujanovačkoj banji.\nRepublika obećala pomoć\nPored rukovodstva Specijalne bolnice u ovom banjskom lečilištu, na čelu sa dr Stojančom Savovim, sastanku su prisustvovali direktori Veterinarske stanice Bujanovac, rakovačke „Bivode“, „Feldspata“ i „Gumoplastike“, Miodrag Milković, Nenad Zafirović, Zvonko Stoiljković i Srboljub Dimitrijević, kao i sekretar Crvenog krsta Bujanovac Bratislav Lazarević.\nPre ovog sastanka, predstavnici Ministarstva privrede i Fonda za razvoj obišli su bujanovački „Megal“, Duvansku industriju Bujanovac i „Simpovu“ fabriku dušeka.\nPrevious PostLjajić i Lončar: Bujanovačka banja odmah u privatizaciju Next PostBujanovčani krili marihuanu u motoru "dačije"


Tajne divljine - Naslovna - National Geographic\nTokom poslednjih godina, tehnologija nam je omogućila pristup najudaljenijim i najnepristupačnijim terenima na kojima se kriju osetljive i osamljene životinje. Zahvaljujući tehnologiji, sada možemo da upoznamo veoma retka i neverovatna stvorenja.\nPo prostranstvima Serengetija, belim pokrovima Arktika i vetrovima obavijenog Tibetanskog platoa, inovativne tehnike nam omogućavaju da priđemo dalekim staništima i vidimo neobična životinjska ponašanja, a da ih ne ometemo u borbi za opstanak.\nGuste šume, prostrani planinski prostori i nezgodan teren u divljim, izolovanim mestima. Tamošnji život je težak i izazovan. Decenije su bile potrebne da priđemo nekolicini posebnih bića iz tih svetova.\nReke, jezera i okeani dom su milijardama neverovatnih stvorenja. Nije im uvek lako prići, ali mi idemo i do džinova iz okeana i do najsićušnijih morskih stvorenja, skoro nevidljivih golom oku.


“Ceger” se gasi, radnicima najavljen otkaz – Otvoreno\nIzvor: 12.04.2022, 21:03 18.5k Views\nBanjalučki servis za dostavu hrane i namirnica “Ceger”, u vlasništvu porodice Veselka Malbašića, prestaje sa radom 30. aprila, a radnicima su najavljeni otkazi.\nOdluku o prestanku rada centrale u Banjaluci, te poslovnih jedinica u Mostaru, Bijeljini, Istočnom Sarajevu i Prijedoru donijela je Skupština preduzeća.\n“Zbog posljedica izazvanih nelojalnom konkurencijom, usljed kojih je došlo do značajnog smanjenja poslovnih aktivnosti i obima posla, poslodavac je izvršio analizu prihoda i ocjenu finansijskih mogućnosti društva i utvrdio da nije u mogućnosti da srvisira sve obaveze i da održi tekuću likvidnost”, navodi se u Odluci koja je u posjedu CAPITAL-a.\nRadnicima koji imaju ugovor o radu na određeno, ugovor o probnom radu ili ugovor o dopunskom radu, radni odnos prestaje istekom datuma naznačenog u ugovoru a najkasnije 30 aprila.\nOni koji imaju ugovor o radu na neodređeno vrijeme radni odnos prestaje 30. aprila, a otkazni rok iznosi 30 dana i počeo je teći 1. aprila.\n“Radnici koji su radili neprekidno dvije godine, zajedno sa aprilskom platom biće isplaćena i otpremnina u skladu sa Zakonom o radu”, stoji u Odluci koju potpisuje direktor “Cegera” Boris Tomić.\nPrema posljednjim dostupnim podacima iz privrednih registara u Srpskoj, preduzeće je u 2020. godini poslovalo sa gubitkom od 166.804 KM, a 26 zaposlenih je ostvarilo prihode od 993.610 maraka.\nDirektor Servisa je Boris Tomić koji se nije javljao javljao na telefon, ali zato jeste banjalučki biznismen Veselko Malbašić, koji je osnovao preduzeće.\nOn tvrdi kako se „Ceger“ ne gasi već ujedinjuje sa servisom „Korpa“ kao i da radnici neće biti otpušteni.\n„To su dva domaća brenda koja su se objedinila kako bi se borila protiv globalista. Zajedno nastupamo u svim gradovima i to će biti lakše finansijski podnijeti. Svi dostavljači će ostati“, tvrdi Malbašić.


Informacioni sistem – SAVEZ SPORT ZA SVE VOJVODINE\nProjekat razvoja informacionog sistema sporta za sve\nSavez sport za sve Vojvodine, počevši od 2012. godine ozbiljno radi i ulaže u razvoj sopstvenog informacionog sistema. U okviru projektnog tima Saveza projektovane su i implementirane napredne baze podataka sa mogućnošću pretraživanja i izvoza podataka, takođe su implementirani određeni servisi za korisnike.\nPored projektovanja i programiranja baza podataka veoma bitan segmenat u razvoju informacionog sistema ima računarska oprema. Regionalna društva Saveza su u toku 2012. godine kompletno opremljena prenosnim računarima, bežičnim internetom kao i mobilnim telefonima.\nNaravno, jedan od najvažnijih segmenata u razvoju informacionih sistema jesu ljudski resursi.\nZa sva pitanja vezana za informacioni sistem, internet prezentaciju, računarsku opremu i ostale poslove iz IT oblasti u svakom trenutku se možete obratiti administratoru sistema:\nDragan Veličković, dipl.mat.MSc, programer informacionog sistema\nMejl adresa: it@sportzasve.org\nMobilni telefon: 063/1-691-609


RTCG - Radio Televizija Crne Gore - Nacionalni javni servis :: Društvo :: Zaštitarsko angažovanje nespojivo sa policijskim poslovima\nSAVJET ZA KONTROLU 29. 05. 2020. 14:22 >> 14:21 0\nSavjet za građansku kontrolu rada policije preporučio je načelniku budvanskog Centra bezbjednosti (CB) da se pokretanjem odgovarajućih postupaka u potpunosti eliminiše svaki mogući primjer angažovanja policijskih službenika na poslovima zaštite imovine i lica.\nIz Savjeta su kazali da su, u odnosu na određena saznanja u opštini Budva, preporučili načelniku CB da se pristupi dinamiziranju operativnih aktivnosti u cilju suzbijanja pojave obavljanja poslova fizičkog obezbjeđenja od strane policijskih službenika.\n„Savjet očekuje da načelnik CB Budva kroz odgovarajuće javno oglašavanje pozove policijske službenike da u svakom trenutku budu dostojni policijskog posla“, navodi se u saopštenju.\nIz Savjeta su pozvali građane koji imaju saznanja da pojedini policijski službenici obavljaju poslove privatnog obezbjeđenja da kontaktiraju građanski nadzor policije putem emaila -support@kontrolapolicije.me, ili unutrašnju kontrolu policije putem emaila - unutrasnjakontrola@mup.gov.me, kako bi se ti navodi brzo provjerili i procesuirali.\nKako je saopšteno, Građanski nadzor policije se od osnivanja bavi i dalje aktuelnom pojavom angažovanja policijskih službenika na poslovima zaštite imovine i lica u privatnim poslovnim objektima.\n„U radu na više predmeta Savjet za građansku kontrolu rada policije je konstatovano da primjena Zakona o zaštiti imovine i lica nije odgovarajuća i da se u praksi tolerišu brojne zloupotrebe i nepravilnosti koje direktno idu na štetu bezbjednosti i ljudskih prava građana Crne Gore“, dodaje se u saopštenju.\nIz Savjeta su kazali da su u dosadašnjoj praksi registrovali da važeće propise pojedini policijski službenici nekada krše potpuno otvoreno, a nekada pod izmišljenim identitetom, ali ih građani ipak prepoznaju kao policijske službenike.\nNavodi se da je Odjeljenje za unutrašnju kontrolu policije Ministarstva unutrašnjih poslova još ranije utvrdilo nespornim da obavljanje zaštitarskih poslova od strane policijskih službenika ne spada u kategoriju djelatnosti koje se ne suprotstavljaju interesima policijske službe, niti u kategoriju poslova koje policijski službenik može obavljati uz odobrenje nadređenih.\n„Usljed naznačenog, nije prihvatljivo da se policijski službenici uopšte bave tim poslovima jer takvo postupanje predstavlja teži disciplinski prekršaj - bavljenje poslovima koji su nespojivi sa službenom dužnošću“, kaže se u saopštenju.\nNavodi se da je unutrašnja kontrola policije takođe zaključila da „eventualno angažovanje policijskog službenika na tim poslovima pod tuđim imenom nesporno implicira i postojanje osnova za utvrđivanje krivične odgovornosti, kako policijskog službenika, tako i lica koje omogućava i vrši takvo angažovanje“.\nDa se otkrije identitet policajaca sa snimka iz BD


Nameštanje - Blic Online\nODALE GA KAMERE Krupije pritvoren zbog nameštanja ruleta u kazinu na Kipru\nKiparski sud naložio je četvorodnevni pritvor za krupijea u kazinu zbog sumnji da je nameštao igru za stolom za rulet i tako omogućio jednom igraču da osvoji 5.800 evra.\nPogledajte kako jedna devojka u jednom potezu namešta krevet:\nBAŠ IMA SREĆE Rističeviću na brzopoteznom konkursu od Vlade Vojvodine 1,3 MILIONA za traktor\nMarijan Rističević, narodni poslanik, dobio je na konkursu Pokrajinskog sekretarijata za poljoprivredu više od 1,3 miliona dinara za kupovinu novog traktora.\nMILIONSKE KAZNE Komisija za zaštitu konkurencije sankcionisala dva preduzeća zbog NAMEŠTANJA TENDERA\nKomisija za zaštitu konkurencije saopštila je da je donela rešenje kojim utvrđuje da su privredna društva "Bora Kečić – specijalni transporti doo Beograd" i "Large transport doo Beograd" dogovarala pojedinačno učešće u postupku javne nabavke koji je raspisalo JP "Elektromreže Srbije".\nKOLEGI IZ SNS "NAMESTILI" BAZEN Evo kako se namiruju partijski kadrovi u Srbiji\nČelnici opštine Vladimirci dali su opštinski bazen u zakup stranačkom kolegi koji je ostao dužan opštini milion dinara za prošlu godinu.\nPortparol Hilari Klinton rekao je danas da hakovani imejlovi u kojima zvaničnici američke Demokratske partije razmatraju kako da podriju kampanju njenog demokratskog protivnika Bernija Sandersa ne znači da je proces za predsedničku nominaciju bio namešten.\nŠKOLE LAŽIRAJU MALU MATURU Nastavnici nameštaju rezultate koje su osnovci postigli na završnom ispitu\nPREVARA U KINI Nameštali ubistva da izgledaju kao rudarske nesreće, pa tražili odštetu\nKinesko tužilaštvo optužilo je 74 osobe za ubistvo i druga krivična dela jer su ubistva nameštali da izgledaju kao rudarske nesreće da bi dobili odštetu od vlasnika rudnika.\nKamiondžijskom kartelu preti kazna zbog nameštanja cena\nŠest vodećih evropskih proizvođača kamiona moglo bi da se suoči sa najvećom kaznom koju je ikada izrekla Evropska unija za kartelsko udruživanje, zbog optužbi za nameštanje cena i odlaganje uvođenja novih tehnologija za merenje emisije štetnih gasova, piše britanski list Fajnenšel tajms.\nNemačka: Kazna od 90 miliona evra zbog nameštanja cena piva\nKREATIVNO NABAČENI MILIONI Kako je julovcu nameštan najbolji posao na svetu\nKontroverzni direktor Kontrole letenja (SMATSA) Radojica Rovčanin (63) hteo je da nabaci 55.987.000 dinara teretani “Kočović” čak i u slučaju da nijedan radnik Kontrole ne uđe na vrata teretane.\nOTKRIVAMO Terzićev OFK najviše nameštao\nČak 11 klubova, akteri sedam utakmica tekuće i prošle sezone fudbalske Superlige Srbije, pod istragom je policije zbog sumnje u nameštanje, saznaje „Blic“.\nSUMNJIVI TENDERI Direktor EPS-a nabacio 260 miliona svojim bivšim firmama\nDirektor EPS Aleksandar Obradović dao je milionske poslove stranim firmama u kojima je pre dolaska u Srbiju bio menadžer, saznaje „Blic”.\nNamešten konkurs za posao u Agenciji za borbu protiv korupcije\nZaposleni u Agenciji za borbu protiv korupcije pokušali su da nameste konkurs za zapošljavanje saradnika u stručnoj službi. Posle više prigovora jednog od kandidata, ceo konkurs je poništen.


SJEDNICA NSRS Burna rasprava\nAko želite da ova tačka bude skinuta s dnevnog reda, onda želite da Đukanović dođe u Srebrenicu\nŠef Kluba poslanika SDS-a Miladin Stanić rekao je da je ova stranka spremna za dogovor i jedinstvo ako član Predsjedništva BiH Milorad Dodik povuče prvi zaključak u vezi s posjetom predsjednika Crne Gore Bosni i Hercegovini.\n- Ako se to ne uradi, ništa nećemo podržati. Ako povučete, razgovarat ćemo o podršci drugom zaključku o Frontexu - rekao je Stanić.\nOn je dodao da je SDS za jedinstvo srpskih stranaka u Republici Srpskoj koje će biti principijelno, dosljedno i zasnovano na političkoj odgovornosti, ali ne na način kako to radi SNSD i njegovo rukovodstvo.\nMilorad Dodik Foto: Screenshot\nDodik je u replici rekao da su netačne tvrdnje Stanića, o kojem najbolje govori rejting u Prnjavoru, gdje živi. On je rekao da su nevjerovatne Stanićeve priče o poštenju, a ranije je tražio milion KM da pređe u SNSD.\n- Ako želite da ova tačka bude skinuta s dnevnog reda, onda želite da Milo Đukanović dođe u Srebrenicu - rekao je Dodik.\nMiladin Stanić Milorad Dodik NSRS\nStanić: Nemamo razloga da učestvujemo u kombinatorikama SNSD-a i SDA\nStanje Borisa Džonsona stabilno, primio kisik\nDonijeti "koordiniran i prihvatljiv" plan za spas ekonomije u Evropi


Beta 12. januara 2018. 19:15\nIzložba „Djordje Stanojević – čovek koji je osvetlio Srbiju“, koja premijerno prikazuje najveći deo zaostavštine poznatog naučnika, otvorena je večeras u Istorijskom muzeju Srbije.\nStanojević je bio pionir elektrifikacije i industrijalizacije Srbije, veliki dobrotvor i zadužbinar, autor prvih radova iz astrofizike i autor najstarije sačuvane fotografije u boji kod Srba – „Ciganče sa violinom“.\nZahvaljujući njegovom zalaganju Beograd je 1893. godine dobio termoelektranu, samo 12 godina posle izgradnje prve termoelektrane u svetu.\nIzložba predstavlja savremeni multimedijalni muzejski projekat podstaknut 160. godišnjicom rodjenja slavnog naučnika, 1858.\nMinistar kulture i informisanja Vladan Vukosavljević rekao je otvarajući postavku da je teško pobrojati sve aktivnosti kroz koje je Stanojević zadužio Srbiju i istoriju.\nPrema njegovim rečima, izložba je izuzetna i pokazuje raskošan talenat Stanojevića i kao naučnika, i kao astronoma, fizičara, savremenog fotografa.\n„Izložba osvetljava zaslužnu ličnost srpske nauke i kulture“, rekao je Vukosavljević i dodao da je Djordje Stanković „nadilazio vreme u kome je živeo, a da se njegov raskošni talenat i u oblasti nauke, astrofizike, umetničke fotografije svuda pokazivao“.\nPostavka obuhvata muzealije prikupljene tokom više decenija i okupljene u posebnom muzejskom fondu – lične predmete Stanojevića, arhivsku gradju, njegove fotografije predela, gradova i gradjevina.\nKroz rekonstrukciju njegovog kabineta posetioci će moći da osete atmosferu u kojoj je stvarao, da saznaju o njegovoj saradnji sa Nikolom Teslom.\nIzložbu, koja će biti otvorena do kraja septembra 2018, priredio je Istorijski muzej Srbije pod pokroviteljstvom Ministarstva kulture i informisanja, i uz podršku Elektroprivrede Srbije, čiji je Stanojević zaštiti znak.\nDjordje Stanojević rodjen je 1858. u Negotinu gde je završio gimnaziju, a potom je diplomirao na Velikoj školi u Beogradu. Zaslužan je za brojne izume i pronalaske, ali i za izgradnju prvih hidroelektrana u Srbiji – u Užicu, Leskovcu, Velikom Gradištu, Nišu, Vlasotincu, Zaječaru.


PESNIK IZMEĐU JAVE I SNA – PROZAONLINE\nPESNIK IZMEĐU JAVE I SNA\nKRITIČKI PRIKAZ KNjIŽEVNIKA IVANA DESPOTOVIĆA\nO ZBIRCI POEZIJE „HODAČ I ZVEZDA“ MILOŠA NASTIĆA\nNačin pevanja ovog pesnika je diskurzivan, to jest tematika pesama je u najopštijim kategorijama , čak i onda kada pesme opisuju trenutna lična stanja i doživljaje. Po tome je ova poezija sasvim u duhu (post) modernog senzibiliteta i promišljanja sveta,sveta u odsustvu Boga, sveta pukih fizičkih granica i međa našeg bivanja,naše zatečenosti u svetu,otuđenja ali istovremeno i nekakve naše nedužnosti u svemu tome. Jednostavno mi nismo zaslužili to što smo zaslužili i u čemu smo se obreli.\nČitajući pojedine pesme Miloša Nastića, dolazile su mi na pamet asocijacije sa Kafkinim junacima ili pomisli na onog nesrećnog Beketovog Likija ( u „Čekajući Godoa“ ) opterećenog teškim koferima punim peska .Kod ovog pesnika „malopre rođena naivna uplovi u pusto ostrvo još jednog kliničkog dana“ , a stihovi će se katkad eksperimentalno vizuelno polarizovati oko ose simetrije na štampanoj stranici . Njegovi ljudi nikada ne zalutaju , jer su već donekle upoznali ništavilo.\nU poeziji poput ove ima tragova pobune čoveka izvan standarda , ali i tragova romantizma i neke šantićevske , dučićevske tradicije. Dramski elementi koje čine i pričinjavaju otrovni i istovremeno lekoviti stihovi pesnika, drama su čoveka zarobljenog i neuspravljenog, po ko zna koji put u našoj istoriji.\nMiloševe pesme ne pate od suvišne elokvencije načitanog autora. Zadržavaju dozu elegancije u prosuđivanju sveta i našem udesu u njemu. Kao da ovaj pesnik želi reći : ako ovaj svet nije baš naš, neka takve (naše) budu pesme i tragovi koje ostavljamo-ili, neka ni one ne budu baš sto posto naše, ko zna…\nSvakako jedna od najboljih pesama u knjizi jeste pesma „Drveni konji“. Zanimljiva mi je pesma „Iluzionist u nasmejanoj stranici“. Gdegde se gomilaju genitivske metafore,poput predemeta u skladištima na slikama Leonida Šejke, kao u pesmi „Poslednja luka“ . Pesnik će prizvati i „beskrajnu apokalipsu/šugavu predstavu bojažljivih karikatura“. Pojedine pesme neguju ritam distiha, poput „Noćne maske“, neke su personifikovane , dakle oživljene kao bića kojima se pesnik obraća kao „Nepročitana pesma“ , a ima i konkretnih omaža tradiciji, poput soneta „Slutnje“. Pesme Miloša Nastića imaju tendenciju da zadrže izvesnu komiku lirske situacije ( npr. pesma „Njegoš ti se smeje“).\nJedan odeljak knjige predstavlja ciklus pesama „Ljubavi“. Miloš je pokazao da ima smelosti da se uhvati u koštac sa klasičnim-klasičnim i klasičnim-modernim temama našeg pesništva na jedan svež način. Ne pokazuje ustuk od ljubavnih tema i dijaloga, balansira između hermetičnog i eksplicitnog. U tom smislu,ostaje otvoreno pred kakvim će se novim izazovima pesnik naći, a zajedno sa njim i njegovi čitaoci.


Raonić: EU agenda da bude u fokusu\ndeveta godina pregovora\n„Umjesto zatvorenih poglavlja, imamo samo striktne poruke EU da bez ostvarenja napretka u poglavljima 23 i 24 ne možemo ići dalje“, kazao je predsjednik Građanske alijanse\n10859 pregleda\t7 komentar(a)\nNedostatak političke volje da reforme, naročito one u oblasti vladavine prava, zaista budu sprovedene do kraja, doveo je do evidentnog stavljanja EU agende van fokusa javnosti, ocijenio je predsjednik Građanske alijanse Boris Raonić.\nRaonić je agenciji MINA kazao da Crna Gora ulazi u devetu godinu pregovaranja sa EU i da se čini da doskorašnja pozicija “lidera u evropskim integracijama” polako blijedi.\nKako je naveo, iako je ta pozicija pravdana brojem otvorenih poglavlja, jasno je da je taj proces već izvjesno vrijeme stagniran.\n„Umjesto zatvorenih poglavlja, imamo samo striktne poruke EU da bez ostvarenja napretka u poglavljima 23 i 24 ne možemo ići dalje“, rekao je Raonić.\nPrema njegovim riječima, priznanje činjenice da Crna Gora ipak nije toliko blizu krajnjem cilju, je pristup koji bi država trebalo da zauzme.\n„Nedostatak političke volje da se reforme zaista i sprovedu do kraja, naročito u oblasti vladavine prava, je sada doveo do evidentnog stavljanja EU agende van fokusa javnosti“, smatra Raonić.\nKako je naveo, imajući u vidu privremena mjerila za dva ključna poglavlja, ali i mjere iz Akcionih planova, pitanje je koliko su zadati rokovi zaista i mjerodavni.\n„Strategija procesa pristupanja uveliko kasni, a i te kako je izražen nedostatak proaktivnosti sa naše strane. Rizik se javlja i donošenjem novih zakona, na što EU partneri upozoravaju“, kazao je Raonić.\nPrema njegovim riječima, u ključnim poglavljima, 23 i 24, Crna Gora i dalje nema važeća planska dokumenta, a izvještaji o realizaciji aktivnosti ne donose se još od 2018. godine.\nOn smatra da je rad pregovaračkih grupa i Vladinih tijela obilježila netransparentnost i formalno učešće predstavnika nevladinog sektora.\nRaonić je kazao da se radna grupa za pregovaračko poglavlje nije sastajala tokom prethodne godine i da Savjet za vladavinu prava nije održao nijednu sjednicu sa predstavnicima iz nevladinih organizacija (NVO).\nKako je dodao, novooformljeni Savjet uopšte nema predstavnike iz NVO.\n„Iako imamo optimistična očekivanja po pitanju ulaska u EU, napominjemo da nijesmo stigli ni do ispunjavanja privremenih mjerila“, naveo je Raonić.\nKako je kazao, u privremenim mjerilima za poglavlje 23, u oblasti rješanja domaćih slučajeva ratnih zločina, istaknuto je da Crna Gora nezavisno rješava slučajeve ratnih zločina u skladu sa međunarodnim humanitarnim pravom.\n„Podsjetimo se presuđivanja u predmetu „Deportacije“, u kojoj je upravo primjena međunarodnog humanitarnog prava izostala. U pogledu jačanja nezavisnosti pravosuđa, gdje se od nas traži da napredovanje sudija i tužilaca ide shodno sistemu zasnovanom na zaslugama, evidentno je da smo i dalje daleko od njega“, rekao je Raonić.\nKako je naveo, kada je u pitanju borba protiv korupcije, važno je da u fokusu budu jačanje represivnih mjera u slučajevima visoke korupcije, kapaciteta za finansijske istrage, ali i efikasnija borba protiv organizovanog kriminala, što se shodno privremenim mjerilima i zahtijeva.\n„U privremenim mjerilima za poglavlje 24, u oblasti azila, naznačeno je obezbjeđivanje razumnog trajanja postupka za dobijanje azila, dok u praksi imamo situaciju da se čeka krajnji rok, odnosno do isteka 21. mjeseca“, kazao je Raonić.\nOn je naveo da je problematično i donošenje zakona bez prethodnih konsultacija sa EU i održavanja javnih rasprava.\nKako je kazao, očekivane reakcije po pitanju zakona o državnom tužilaštvu i o Specijalnom tužilaštvu su odmah pristigle od Evropske komisije, gdje je jasno poručeno da se u pogledu sprovođenja reforme pravosuđa ne smije nazadovati.\n„Zaključujemo sa tim da jednostavno ne vidimo snagu koja jasno vuče u pravcu EU agende u bilo kojem sektoru“, naveo je Raonić.\nBoris RaonićpolitikaEvropska unijaGrađanska alijansaEU integracije


(RE)AKCIJA Bakir o haubicama, ambasada SAD o "brizi zbog retorike podjela" - Opcija\n(RE)AKCIJA Bakir o haubicama, ambasada SAD o “brizi zbog retorike podjela”\n17-04-2018 BiH, Politika\nAmbasada SAD u BiH upozorila je da su pozivi na naoružavanje ili prijetnje oružjem u BiH opasni, te da ne trebaju biti dio javnog diskursa.\n“Imajući u vidu nedavnu turbulentnu prošlost BiH, spominjanje ili aludiranje na rat je neprihvatljivo”, navodi se u odgovoru Ambasade SAD na pitanje Srne kako gledaju na pozive lidera SDA Bakira Izetbegovića o potrebi naoružavanja Bošnjaka.\nIz Ambasade SAD ističu da su veoma zabrinuti zbog neprestane retorike podjela u BiH koja zabrinjava javnost širom zemlje, uz napomenu da je bilo teško uspostaviti mir u BiH.\n“Jasno i glasno pozivamo političke vođe da se uzdrže od davanja ovakvih štetnih izjava”, poručili su iz ambasade.\nKancelarija visokog predstavnika /OHR/ smatra da je u BiH isuviše kontraproduktivne i provokativne retorike, te da bi sve javne ličnosti trebalo pažljivo i odgovorno da biraju svoje riječi.\n“Javne ličnosti imaju odgovornost da doprinose miru i pomirenju”, rekao je Srni portparol OHR-a Mario Brkić na pitanje kakav je stav Kancelarije u vezi izjavom lidera SDA Bakira Izetbegovića o potrebi naoružavanja Bošnjaka u BiH.\nOn je ukazao da je odgovornost prvenstveno na izabranim i vladinim zvaničnicima, kao što je više puta istaknuto u izvještajima visokog predstavnika UN.\nBrkić je rekao da je poruka ista za sve, a to je da je BiH jedinstvena multietnička suverena zemlja koja se sastoji od dva entiteta, u kojima svi građani – tri konstitutivna naroda i ostali – žive i rade zajedno.\nPredsjedavajući Predsjedništva BiH Bakir Izetbegović ponovo je zaprijetio naoružavanjem i ratom, uz obrazloženje da “Bošnjaci više nikad ne smiju da budu slabi“.


'Tigar' kreće 'putem svile' - Sportske.net\n'Tigar' kreće 'putem svile'\nRadamel Falkao bi uskoro mogao da promeni sredinu.\nGotovo - Pato u Čelsiju!FA kup - Runi, Blind i Mata "ostavili u životu" Van GalaPoketina ne zanimaju glasine oko prelaska u ČelsiSrbija nije dostojna jednog Nemanje Vidića"Novi igrač Čelsija je gluplji od magarca"\nKolumbijski reprezentativac bi, nakon neuspešne epizode u Premijer ligi, karijeru mogao da nastavi na 'Dalekom istoku'.\nPopularni 'El Tigre' je opčinio fudbalski svet svojim sjajnim partijama u dresu Porta. On je, kao deo čuvene generacije 'Zmajeva', koju su činili Hulk, Guarin, Varela, Džejms Rodriges, predvodio ovaj klub do trofeja Lige Evrope.\nKasnije je nosio dres Atletiko Madrida i Monaka, ali se nakon prelaska na 'Ostrvo', gde je nastupao u redovima 'Junajteda' i Čelsija, potpuno izgubio.\n29-godišnji fudbaler bi mogao da krene stopama svog doskorašnjeg klupskog druga, Ramireša, koji je nedavno otišao u Kinu.\nNjih dvojica bi mogli da se ponovo nađu u istom timu pošto, ekipa Đangsu Suning, želi da dovede i Kolumbijca u svoje redove. Tako bi mogao da se nastavi egzodus fudbalera iz evropskih liga u Kinu.\nOno što kineskom klubu daje prednost u odnosu na evropske klubove je, činjenica da su spremni da prihvate ogromnu platu koju fudbaler iz Santa Marte ima u 'Kneževini', i to 265 hiljada funti nedeljno.\nU narednom periodu videćemo da li će još jedna 'zvezda' svetskog fudbala karijeru nastaviti u Aziji.


zvezda | Forum Krstarice\nU mirnoj novosadskoj varoši dešavaju se u poslednje vreme zanimljive stvari. Ovoga puta je epicentar naselje Liman, koje inače za one koji ne žive ovde ima 4 dela označena odgovarajućim brojevima. No, sve je to jedna celina koja recimo malo liči na Novi Beograd, znači radnički i službenički...\nI nije im prvi put... Odmah po završetku jesenjeg dela sezone, kao jedna od prvih Zvezdinih meta u predstojećem prelaznom roku pominjao se mladi reprezentativac Srbije i krilni fudbaler Radničkog iz Niša Nikola Čumić. Verovalo se da crveno-beli neće imati velikih problema da ostvare ovu svoju...\nfudbal liga sampiona vesti zvezda\nVAR prvi put u Srbiji, na Marakani\nNova tehnologija biće instalirana na Zvezdinom stadionu za revanš protiv Jang bojsa Na stadionu „Rajko Mitić” u revanšu plej-ofa za Ligu šampiona protiv Jang bojsa prvi put će biti primenjen VAR sistem. UEFA je na polovini prošle sezone odlučila da najnoviju tehnologiju za procenjivanje...\nfudbal liga sampiona var tehnologija zvezda


Kripto mjenjačnica Binance kaže da neće prihvatiti kreditne kartice ruskih banaka pod sankcijama – Kripto.ba\nKripto mjenjačnica Binance kaže da neće prihvatiti kreditne kartice ruskih banaka pod sankcijama\nBerza kriptovaluta Binance je u četvrtak saopštila da vlasnici kartica sankcionisanih ruskih banaka neće moći da ih koriste na svojoj platformi i potvrdila da je sankcionisanim pojedincima ograničen pristup.\nNeke od najvećih svjetskih berzi kriptovaluta ostaju u Rusiji, razbijajući redove sa mejnstrim finansijama odlukom za koju stručnjaci kažu da slabi pokušaje Zapada da izoluje Moskvu nakon invazije na Ukrajinu.\nNeke od najvećih svjetskih berzi kriptovaluta ostaju u Rusiji, razbijajući redove sa mejnstrim finansijama odlukom za koju stručnjaci kažu da slabi pokušaje Zapada da izoluje Moskvu nakon invazije Ukrajine.\nZapadne sankcije, koje imaju za cilj da istisnu rusku ekonomiju i odvoje je od globalnog finansijskog sistema, primorale su kompanije i finansijske firme u svojim nagonima da zaustave poslovanje u zemlji.\nAli mnoge od najvećih svjetskih kripto berzi – uključujući Binance i američke Kraken i Coinbase – zaustavile su se bez opšte zabrane ruskih klijenata, uprkos molbi ukrajinske vlade za jedno. Rekli su da će provjeravati korisnike i blokirati svakoga tko je na meti sankcija.


Vesti online / Vesti / Svet / Malta: Zaplenjena droga namenjena albanskom i crnogorskom tržištu\n"Tajms of Malta" piše da kontejneri potiču iz, za sada, nepoznate lokacije u Južnoj Americi.\nCarinici su u subotu u dva kontejnera pronašli 40 paketa kokaina težine 48 kilograma, dok je u trećem, koji je trebalo da stigne u Bar u Crnoj Gori, pronađeno 80 paketa težine 96 kilograma.\nProcenjena vrednost zaplenjene doge je oko 16 miliona evra.\nO slučaju je započeta istraga.\n"Tajms of Malta" podseća da su malteške vlasti zaplenile više od 350 kilograma kokaina koji je trebalo da završi u Evropi u toku poslednje dve nedelje, dok je od početka godine zaplenjeno oko 750 kilograma droge.\nHRONIKA Na jahti zaplenjena 1,1 tona kokaina: Uhapšen jedan Srbin i dvojica Hrvata\nSVET Šamar mafiji: Zaplenjen kokain vredan milijardu evra!


RTCG - Radio Televizija Crne Gore - Nacionalni javni servis :: Košarka :: Uskoro dokumentarci o Ivkoviću i Obradoviću\nTROFEJNI TRENERI 30. 09. 2013. 18:12 >> 18:12 1\nUskoro dokumentarci o Ivkoviću i Obradoviću\nProfesionalni i životni put dva najveća i najpoznatija trenera na ovim prostorima, ako ne i u Evropi, Dude Ivkovića i Željka Obradovića, biće prikazani u dokumentatnim filmovima "Visokoletač" i "Čovjek odluke".\nFilm o Ivkoviću ("Visokoletač"), sasvim namjerno dobio je naziv po njegovoj drugoj ljubavi - golubarstvu, dok se naziv filma posvećenog najtrofejnijem treneru Evrolige ("Čovjek odluke"), producentima sam nametnuo.\nDokumetarci o dva trenera koji su obilježili posljednjih 20 godina evropske košarke djelo su Zvonimira Šimuneca.\nDušan Ivković je od 2008. do 2013. bio selektor reprezentacije Jugoslavije, pa Srbije. Vodio je reprezentaciju na šest prvenstva Evrope. Osvijio je tri zlatne medalje sa reprezentaciju, Jugoslavije (Zagreb 1989, Rim 1991 i Atina 1995) i jedno srebro sa Srbijom (Poljska 2009).\nŠto se tiče klupske karijere, Ivković je najveće uspjehe ostvario 1997. i 2012. kada je sa ekipom Olimpijakosa bio šampion Evrope.\nŽeljko Obradović je jedan je od najuspješnijih košarkaških trenera u Evropi. Jedini je u svijetu osvajao zlatne medalje na svjetskim prvenstvima i kao igrač i kao trener. Sa selekcijom SR Jugoslavije 1995. zajedno sa Dušanom Ivkovićem, osvojio je Prvenstvo Evrope u Atini, 1996. na Olimpijskim igrama u Atlanti, kao prvi trener, srebrnu medalju, a 1997. Prvenstvo Evrope u Španiji i 1999. bronzanu medalju u Francuskoj.\nSa Partizanom 1992. osvojio je Kup šampiona Evrope, a isto ponovio 1994. sa španskim Huventudom, 1995. Real Madridom i pet puta sa Panatinaikosom (2000, 2002, 2007, 2009 i 2011).


Android browser u svetu trenutno najpopularniji | Srbodroid\nAndroid browser u svetu trenutno najpopularniji\nObjavila goldie u Statistike 04/03/2012 u 11:36\nAko je verovati StatCounter-u koji je izbacio statistiku korišćenja browser-a na mobilnim telefonima, Android Browser je u februaru zauzeo prvo mesto po popularnosti na globalnom nivou. Statistika je urađena za period od februara 2011. do februara 2012. godine. Android browser u februaru uzima 22,67% udela, dok je Opera odmah iza sa 21,7%. Prethodnih godinu dana Opera je bila vodeći browser na mobilnim telefonima, da li će opet preuzeti vodstvo ćemo videti, barem po nekoj sledećoj statistici.\niPhone-ov Safari je odmah tu na trećem mestu i uzima 21,6% udela, dok je Nokia imala značajan pad u poslednih 5 meseci i sada uzima 11,24%. Blackberry se nalazi na 5. mestu sa 6,53% udela.\nKada po StatCounter statistici izolujemo Srbiju, dobijamo drugačije rezultate od ovih na globalnom nivou. U Srbiji je najpopulariji mobilni browser Opera i to sa ubedljivih 49,28%. Na drugom mestu je Android browser sa 21,67% udela, Nokia-in browser je na trećem mestu sa 11,96% a iPhone je na četvrtom mestu sa 9,04% udela.\nKoji vi browser koristite?


Zbog pandemije, kancelarijsko osoblje iz Hondine fabrike u SAD angažovano na sklapanju automobila\n31 Jul 2020 - 17:32 Vesti Link\nBrojni kancelarijski službenici Hondinog pogona u Merisvilu u Ohaju sada rade na proizvodnoj liniji, zbog smanjenja broja fabričkog osoblja koje se dovodi u vezu sa pandemijom koronaviurusa.\nU mejlu koji je zaposlenima poslao generalni direktor fabrike, od službenika koji rade u računovodstvu, kao i odeljenjima za prodaju, razvoj i istraživanje, zatraženo je da zauzmu pozicije pored proizvodne trake.\nKako navode lokalni mediji, Honda je najpre od zaposlenih u kancelarijama tražila da se dobrovoljno prijave za posao u fabrici, da bi kasnije svako od neproizvodnih odeljenja bilo u obavezi da obezbedi određeni broj službenika koji će biti prekomandovani u proizvodni pogon.\n"Bez obzira na to da li želite ili ne, mogli biste biti određeni za neki od poslova na proizvodnoj traci", rekao je neimenovani službenik Honde iz Merisvila.\n"Prvo su angažovali one koji su se dobrovoljno javili, ali koliko sam shvatio nije bilo mnogo takvih, pa su odluku preinačili u obavezu".\nU mejlu je Honda navela da postoje brojni razlozi za nedostatak radnika, uključujući zaposlene koji su na bolovanju zbog toga što su zaraženi koronavirusom, kao i one koji su u karantinu nakon kontakta sa obolelima.\n"Zbog velike tražnje kupaca za našim proizvodima i potrebe da pažljivo upravljamo proizvodnjom tokom pandemije COVID-19, suočeni smo sa privremenim problemom neostatka radnika u fabričkoj hali, pa smo zatražili podršku od kancelarijskog osoblj, koje inače ne radi u proizvodnji. Takve privremene mere smo sprovodili i u prošlosti, a trenutno radimo na tome da zaposlimo radnike koji će zadovoljiti naše potrebe za proizvodnjom vozila", kažu u Hondi.\nSindikati su, međutim, protiv toga.\n"Prvo bi trebalo angažovati radnike koji su članovi sindikata auto-industrije, a ako ih nema dovoljno, potražiti one fabričke radnike iz šireg područja koji su otpušteni iz drugih pogona zbog pandemije".\nKako navode, kancelarijski službenici nisu osposobljeni za rad na fabričkoj traci.\nTakođe se tvrdi da su neki radnici zabrinuti zbog toga što rade tako blizu jedni drugima na proizvodnoj liniji.\n"Nisam bio presrećan zbog toga, jer sam se do sada veoma trudio da se fizički distanciram i držim podalje od drugih", rekao je jedan od Hondinih radnika koji su prekomandovani u proizvodni pogon.


Dan bezbednog Interneta u Srbiji - Marketing Mreža\nDan bezbednog Interneta u Srbiji\nFond B92 u saradnji sa organizacijom Save the Children i Upravom za Digitalnu agendu organizuje danas obeležavanje Dana bezbednog Interneta u Srbiji.\nOva globalna manifestacija u Srbiji se organizuje četvrti put, a biće obeležena istog dana u celom svetu pod sloganom “Otkrijmo digitalni svet zajedno”. Danas u Ušće Shopping Centru na drugom spratu, od 10 do 22 časa, deca, mladi, kao i njihovi staratelji imaće priliku da tokom celog dana učestvuju i nadmeću se u virtuelnim i tradicionalnim igrama.\nPosetioci će moći da se zabave praveći „žabice“, popularnu origami igricu, koja je ovom prilikom pretvorena u zabavno-edukativno sredstvo o bezbednosti na Internetu. Svi posetioci, bez obzira na uzrast, imaće priliku da nauče dosta o tome kako se zaštititi na Internetu, kako i gde da dođu do saveta ako imaju nedoumice, i kako da pomognu nekom u svojoj okolini da bismo svi zajedno podigli lestvicu društvene svesti o opasnostima i rizicima kojima su deca izložena na Internetu.\nTema ovogodišnje proslave je rasprostranjenost korišćenja Interneta među svim generacijama, kao i u različitim kulturama, i ona predstavlja podstrek svim porodicama da zajedno brinu i rade na svojoj bezbednosti dok koriste Internet.\nBez obzira na to da li imate 5, 40 ili 75 godina, da li koristite Internet jednom mesečno ili nekoliko puta dnevno – svako može da dâ sopstveni doprinos koji pak može da pomogne u oblikovanju naših iskustava vezanih za Internet i u opštem razvijanju veština u korišćenju Interneta i bezbednosti. Svako od nas ima svoju ulogu u obezbeđivanju bezbednog okruženja za svako dete koje koristi Internet.\nDan bezbednog Interneta (Safer Internet Day, DBI) odvija se u organizaciji mreže Insafe (www.saferinternet.org) svakog februara da bi se promovisalo bezbedno i odgovornije korišćenje onlajn tehnologije i mobilnog Interneta, naročito među decom i mladima u čitavom svetu. Svake godine paralelno se organizuje na stotine javnih događaja da bi se podigla svest ljudi o problemima i rizicima kojima su deca izložena na Internetu.\nTokom godina, Dan bezbednog Interneta postao je važan događaj u kalendaru onlajn bezbednosti. Inicijativa je pokrenuta 2004. godine, u okviru projekta Evropske unije pod nazivom SafeBorders (Bezbedne granice).\nU Srbiji se ovaj dan obeležava od 2008. godine. Kasnije je inicijativu preuzela mreža Insafe, a Dan bezbednog Interneta odavno je prevazišao geografsku oblast u kojoj je tradicionalno obeležavan, pa se sada proslavlja u više od 70 zemalja i na 6 kontinenata.\nNeophodno podizanje svesti o korišćenju Interneta\nMeđunarodni Dan bezbednosti na internetu, koji se danas obeležava četvrtu godinu za redom, ima za cilj da podigne svest i znanje o tome kako treba koristiti Internet i šta uvek treba činiti kako bi korisnici ostali bezbedni, izjavila je državna sekretarka za Digitalnu agendu Jasna Matić. „Cela ova kampanja odnosi se podjednako na informisanje dece, ali i roditelja i nastavnika, jer prvi put u istoriji imamo situaciju da deca o nečemu znaju više od njih i zato nemaju kome da se obrate za savet, nemaju koga da pitaju šta da rade u određenoj situaciji“, objasnila je Matić.\nOna je podsetila da je Ministarstvo telekomunikacija pre tri godine pokrenulo sajt kliknibezbedno.rs, na kojem se roditelji mogu informisati o internetu kako bi sa decom mogli da razgovaraju o toj temi, a igrice i kvizovi su namenjeni deci kako bi podigli njihovo znanje. Matić je dodala da je serijom tribina i seminara za decu, uz savete roditelja, pedagoge i psihologe u školama širom Srbije podignut nivo znanja o internetu i bezbednosti. „Internet se u Srbiji dosta koristi, naročito su popularne društvene mreže, posebno kod najmlađih, zato roditelji sa decom treba da razgovaraju o tome kako koriste internet, da im deca do 12 – 13 godine budu prijatelji na Fejsbuku ili nekoj drugoj mreži, kao i da povremeno pogledaju šta se dešava na njihovim profilima“, savetovala je Matić. Ona je istakla da deca do 12. godine internet treba da koriste u prisustvu roditelja ili nekog starijeg člana porodice, i na računaru koji stoji u dnevnoj sobi tako da se vidi šta dete radi na njemu.\nKada je reč o rezultatima koji su postignuti tokom ove četiri godine od početka kampanje, Matić je kazala da se u radu sa decom vide velike razlike. „Deca su sada svesna toga da svoje šifre ne treba da daju nikom, da one moraju redovno da se menjaju, da se nikad ne treba sastajati da nekim koga su upoznali samo preko Interneta, da za prijatelje na Fejsbuku i drugim društvenim mrežama ne primaju ljude koje ne znaju, kao i da se za svaku sumnjivu situaciju treba obratiti roditeljima ili nastavnicima“, naglasila je Matić. Ona je podsetila da u Srbiji postoji i Tužilaštvo za visokotehnološki kriminal, ali i MUP, koji uspešno inetrevenišu u slučajevima moguće ili stvarne zloupotrebe dece na internetu.


Uhapšena novinarka portala Nova.rs zbog navodnog širenja panike | MC_ONLINE\nNovinarki Ani Lalić su prilikom hapšenja oduzeti laptop i mobilni telefoni.\nFoto:Cenzolovka/Privatna arhiva/Aleksandar Kamasi\nU Srbiji je sinoć uhapšena Ana Lalić, novinarka portala Nova.rs i članica Upravnog odbora Nezavisnog društva novinara Vojvodine, zbog navodnog širenja panike među građanima i narušavanja ugleda Kliničkog centra Vojvodine, a koji su izazvani tvrdnjama u objavljenom tekstu da medicinski radnici ove zdravstvene ustanove nemaju dovoljno zaštitne opreme u vrijeme pandemije koronavirusa COVID-19. Lalićeva je uhapšena nakon što je ova zdravstvena ustanova obavijestila tužilaštvo i policiju, a puštena je na slobodu jutros nakon što joj je određeno zadržavanje od 48 sati zbog sumnje da bi ponovo mogla počiniti isto krivično djelo.\n“Obaveštavamo javnost da su sve iznete informacije objavljene u tekstu na portalu Nova.rs pod naslovom KC Vojvodine pred pucanjem: Bez zaštite za medicinske sestre neistinite i da KCV raspolaže dovoljnom količinom potrebnih lekova, sanitetskog materijala i lične zaštitne opreme”, piše u saopštenju Kliničkog centra Vojvodine.\nU objavljenom tekstu se navodi da u ovom kliničkom centru imaju problem sa “hroničnim nedostatkom osnovne opreme i potpuno haotičnim uslovima rada u vreme pandemije” koje potvrđuje anonimni ljekar iz ove ustanove čiji je identitet poznat redakciji portala Nova.rs.\n“Kod vođe smene se upisuješ da si preuzeo jednu masku za naredna 24 sata. Ja sam danas sa jednom maskom uradio tri operacije”, navodi su anonimnog ljekara Kliničkog centra Vojvodine u tekstu.\nNa saopštenje Kliničkog centra reagovala je i uhapšena novinarka koja je rekla da je ugled ove zdravstvene institucije narušen, ali ne njenim pisanjem nego nego njihovim “sramotnim tretmanom sopstvenih radnika” i dodala da neće otkriti identitet svog izvora.\n“Možete pretiti i narodnom milicijom i tužilaštvom, ja svoje izvore nikome, ni po koju cenu odati neću, jer, za razliku od vas, ja brinem o njihovim životima i sudbinama”, piše u odgovoru Lalićeve. Nakon što je izašla iz pritvora, rekla je da nije zažalila zbog pisanja teksta.\nHapšenju novinarke prisustvovao je i njen advokat Srđan Kovačević, koji je rekao da je policija izvršila pretres njenog stana i zadržali njen laptop i dva mobilna telefona.\nUdruženje novinara Srbije (UNS) i Nezavisno drušvo novinara Vojvodine (NDNV) zahtijevali su hitno puštanje na slobodu novinarke Lalić i prestanak zastrašivanja novinara u ovoj zemlji.\nVlada Srbije je povukla danas Uredbu o informisanju u vreme pandemije koronavirusa, kojom se zabranjuje kriznim štabovima opština i gradova da daju lokalnim medijima i javnosti informacije u vezi sa zdravljem stanovništva.\nIzvor: Cenzolovka, N1 Srbija, Nova.rs


Specijalno priznanje za Natašu Kovačević na kampu FIBA Evrope\nNaša košarkašica Nataša Kovačević koja je ambasador FIBA Evrope nalazi se u Sloveniji na kampu za devojčice do 15 godina koji organizuje evropska kuća košarke.\nZajedno sa Natašom u ovom renomiranom košarkaškom kampu koji pohađa 60 devojčica iz cele Evrope su i izvršni direktor FIBA Evrope Kamil Novak, nekadašnji as San Antonio Sparsa Radoslav Nesterović kao i predsednik Košarkaškog saveza Slovenije Matej Erjavec.\nZa veliki doprinos koji je srpska košarkašica u prethodne tri godine dala za razvoj ovog kampa dobila je specijalno priznanje koje joj je uručio Kamil Novak.\nOna je i ove godine aktivno učestvovala u radu kampa, mnogo vremena provodila je na terenu, a održala je i nekoliko predavanja. Kao i uvek, posebno je uživala u druženju sa mladim košarkašicama.\n"Već treću godinu za redom sam gost na ovom kampu. Mislim da su ovakvi kampovi za devojke izuzetno važni. Ovo je idealan način da se devojčice zaljube u košarku. Takođe, osim košarkaških veština koje mogu da se nauče, jako je dobro što ove devojke imaju priliku i da se druže međusobno. To je i lepota sporta, a neka prijateljstva sklopljena na terenu pod obručima ostaju vam za ceo život. Izuzetna mi je čast što sam deo cele ove priče, jer kamp je zaista organizovan na vrhunskom nivou - istakla je Nataša Kovačević.


Zbog krijumčarenja ljudi u BiH uhapšene četiri osobe - BHRT\nZbog krijumčarenja ljudi u BiH uhapšene četiri osobe\nPo nalogu Tužilaštva Bosne i Hercegovine, a u saradnji sa partnerskim institucijama Republike Srbije, realizovana je međunarodna akcija kodnog naziva “Skiper”, usmjerena na procesuiranje osoba osumnjičenih za organizovano krijumčarenje ljudi.\nPostupajući po nalogu tužioca iz Posebnog odjela za organizovani kriminal, privredni kriminal i korupciju Tužilaštva BiH, pripadnici Državne agencije za istrage i zaštitu (SIPA) na širem području Zvornika, lišili su slobode četiri osumnjičene osobe.\nU toku su pretresi na više lokacija, a osumnjičeni će nakon kriminalističke obrade biti predati u nadležnost postupajuće tužiteljke Tužilaštva Bosne i Hercegovine.\nOsumnjičeni se terete da su bili članovi međunarodne grupe za krijumčarenje migranata koja je u proteklom periodu prokrijumčarila više od 100 osoba iz Republike Srbije u Bosnu i Hercegovinu.\nNa području Srbije lišeno je slobode pet pripadnika navedene grupe za krijumčarenje migranata među kojima je i osumnjičeni organizator.\nIstraga je usmjerena je na otkrivanje i razbijanje organiziranih krijumčarskih lanaca koji, kako se navodi, krijumčarenjem ilegalnih migranata, preko riječne granice na rijeci Drini, pa dalje preko teritorije Bosne i Hercegovine, ostvaruju veliku nezakonitu imovinsku korist, a istovremeno ugrožavaju sigurnosnu situaciju u BiH.\nAktivnosti je na terenu realizovala SIPA, uz podršku MUP-a RS, OSA BiH i Službe za poslove sa strancima BiH.\nOsumnjičeni se terete za kazneno djelo – Organizovanje grupe ili udruženja za krijumčarenje migranata, iz članka 189a, u vezi sa krivičnim djelom – Krijumčarenje ljudi, iz članka 189. Krivičnog zakona Bosne i Hercegovine.\nTags\t#krijumčarenje ljudi\t#Međunarodna akcija "Skiper"\nNarednih dana u BiH pretežno oblačno, u petak promjena vremena i konačno toplije\nMagareće mlijeko iz sela Gusak u RS stiglo i do Evrope\nSZO protiv dokaza o vakcinaciji za putovanja


SPORT-POKRET Principi programiranja kardio treninga\nDa bi krenuli sa bilo kojim programom vežbanja veoma je važno da prođete određene korake kako bi vaše vežbanje bilo zdravo, korisno i bezbedno pre svega. Postoje 4 osnovna koraka koje bi svako bez obzira na starost, pol i trenutnu fizičku spremu trebao da prođe:\n1. Medicinska / zdrastvena provera\nDa bi krenuli sa bilo kojim programom vežbanja moramo utvrditi da li je naš organizam spreman za fizičke napore, do kog stepena jačine ti napori mogu biti i da li postoji eventualno neki problem u našem organizmu na koji bi trebalo obratiti pažnju prilikom fizičke aktivnosti. Osobe koje dosta sede i odjednom krenu na neku fizičku aktivnost izložene su velikom riziku jer njihov organizam nije navikao na takvu vrstu stresa i zato je vrlo važno da prođu medicinski pregled kod po mogućnosti sportskog lekara.\n2. Testiranje fizičke sposobnosti\nKada utvrdimo da smo da je naš organizam spreman na fizičku aktivnost potrebno je uraditi testiranje spremnosti pojedinca a ono će nam dati informacije o trenutnoj fizičkoj sposobnosti i našim jačim i slabim stranama. Na taj način pojedinac saznaje više o sebi i o svom telu. postoje mnogobrojni testovi koji se mogu koristiti a najmerodavnije testove će Vam dati personalni treneri u Vašem fitnes centru.\n3. Izbor režima vežbanja\nSvako od nas ima afinitet ka određenoj aktivnosti želeći da ona bude nešto gde će se osećati sigurno. To može biti vožnja bicikla, trčanje, aerobni ples, skijanje, penjanje uz stepenice, brzo hodanje a sa druge strane i kopanje, cepanje drva, rad sa lopatom, sve su to aktivnosti gde naš organizam nešto radi. treba imati u vidu da su određene aktivnosti korisnije za određeni deo tela kao i to da troše različiti broj kalorija u zavisnosti od njihovog trajanja. Preporučuje se da svako treba da se bavi nekom fizičkom aktivnošću najmanje pet dana u nedelji po 30 minuta kako bi poboljšao svoje zdravlje. U zavisnosti od vremena koje imate na raspolaganju tako i izaberite svoju aktivnost, najvažnije je da Vama bude zabavno i da se osećate sigurno u tome."Nedostatak vremena" je glavna prepreka mnogih i razlog za odustajanje od vežbanja ali ovaj problem ipak treba analizirati iz svih uglova i napraviti plan kako bi se obezbedila dugotrajna predanost vežbanju i omogućilo "prirodno zdravlje tela". Mnogi uživaju u grupnim programima vežbanja, neki vole da se izoluju dok treći obavljaju neki fizički posao a sa druge strane poboljšavaju fizičku sposobnost. Izaberite svoju aktivnost i pokreni te se.\n4. Kreiranje programa vežbanja\nKada izaberete fizičku aktivnost najbitnije je da napravite plan njenog izvođenja. Na primer, trčaću 3 dana nedeljno po sat vremena blago umerenim tempom od 17h do 18h. Dok trčite radićete na vašem kardirorespiratornom zdravlju a pri tome jačaćete i mišiće nogu.Vrlo važno je da u svoj program vežbanja ubacite 10 minuta zagrevanja pre fizičke aktivnosti i 10 minuta laganog hlađenja posle fizičke aktivnosti sa laganim istezanjem. Na ovaj način bićete sigurni da obavljate nešto dobro za vas i vaše telo.


Marija Janjušević dr Dragan Vesović dr Predrag Mitrović Borko Puškić Miroljub Bjelić Dalibor Dašić Miodrag Stojaković Predrag Jovanović Goran Tišić Mihajlo Zdravković\nPetak, 22.06.2018 14:09\nPredsednik odborničke grupe Dveri u Čačku, po izjavama vlasti, dobio 4 meseca zatvora odnosno uslovnu kaznu zbog, verovali ili ne, BACANjA PAPIRA na predsedavajućeg u skupštini grada. Da je ovo očigledno političko suđenje govori i to što je vlast prenela medijima ishod suđenja, a da optuženi presudu još nije ni dobio.\nDakle, kada predsednik najveće opozicione grupe u jednom gradu, iz revolta zbog uskraćivanja prava opoziciji da govori, baci skupštinske materijale – dakle običan papir, na predsedavajućeg, postupak se vodi po hitnom postupku i presuda ekspresno stiže i biva objavljena u medijima i pre nego što je došla do optuženog. A kada treba rešiti ubistvo Olivera Ivanovića, privesti pravdi one koji su opljačkali ovu zemlju u privatizacijama, uhapsiti i kazniti one koji su tukli novinare na inauguraciji predsednika – onda tog istog sudstva nema nigde.\nPitamo javnost da li se to u Srbiju polako vraćaju politička suđenja i šta je sledeće – da nas hapse zato što smo kritikovali vlast? Mogu i to da pokušaju, ali neka znaju da nas ni to neće sprečiti da govorimo ono što mislimo i da kritikujemo ono što uništava našu zemlju.\nTakođe, budući da presuda nije pravosnažna i da će biti uložena žalba na prvostepenu presudu, neshvatljivo je da mediji istu komentarišu na takav način čime ugrožavaju dalji tok sudskog procesa.\ndr Dragan VesovićSaopštenjaČačakAleksandar Tanasković


Vesti online / Srpski informativni portal / "Dajte pare, pa da vidimo šta ćemo sa izbeglicama"\nAhmet Davutoglu i Angela Merkel razmatrali problem izbeglica\nTurska će primiti skoro 30.000 ljudi koji su izbegli iz Sirije i gomilaju se na granici "kada to bude bilo potrebno" . rekao je Davutoglu i dodao da se ne može očekivati da Ankara sama ponese izbeglički teret.\n* Turska plaši Evropu: Stižu desetine hiljada izbeglica\nNajnoviji razvoj situacije u Siriji predstavljaju pokušaj da se izvrši pritisak na Tursku i Evropu po pitanju migranata, rekao je Davutoglu na zajedničkoj konferenciji za novinare sa nemačkom kancelarkom Angelom Merkel.\nOko 30.000 Sirijaca se nagomilalo na granici na severozapadnim delom Sirije, koja ostaje zatvorena, kazao je Davutoglu.\nU Turskoj je do sada utočište našlo 2,2 miliona Sirijaca, podseća Rojters. Hiljade Sirijaca, pretežno žene i deca, beže od petka u pravcu turske granice iz severnog sirijskog grada Alepa, pred velikom ofanzivom režimskih snaga koju podržavaju ruski vazdušni udari.\nTurska i Nemačka su dogovorile niz koraka za zaustavljanje priliva izbeglica iz Sirije u Evropu, uključujući i diplomatsku inicijativu za obustavljanje napada na Alepo, dodao je Davutoglu.\nTurska, glavna zemlja na ruti migranata ka Evropi, u centru je diplomatskih napora Merkelove da smanji broj izbeglica koje stižu u Nemačku. Turska je prihvatila u novembru prošle godine da pojača borbu protiv mreža krijumčara ljudi, a EU je zauzvrat obećala finansijsku pomoć od tri milijardi evra.


Bliža je potkošulja od košulje – ADIZES Southeast Europe\nHome/Adizes SEE News/Bliža je potkošulja od košulje\nIzraz „Bliža je potkošulja od košulje“ se koristi da bi se objasnilo mišljenje po kom će se sigurno bolje i odgovornije prema porodičnoj kompaniji odnositi neko ko je član porodice, kum, prijatelj iz detinjstva … nego neki neznanac koga zapošljavamo kao profesionalnog menadžera. I ovde je na pitanje „Da li je ovaj izraz mudrost ili glupost koja dolazi iz porodičnih kompanija?“ odgovor lak – radi se gluposti. Slično značenje i tumačenje ima i izraz „Bolje se budala snalazi u svojoj kući nego pametan u tuđoj” a u svojoj konsultantskoj praksi sam čuo i prozaično „Bolje da zaposlim rođake, oni me neće zeznuti “, ili npr sa lokalnim prizvukom i ukusom mora „Bija je Kerum u pravu kad je svoje oko sebe postavio“,…\nPojam nepotizma je dugo znan i prepoznatljiv u praksi i najkraće se pojašnjava kao favorizovanje rođaka. Kronizam je manje znan od nepotizma u govornoj praksi ali nije ništa manje prisutan u organizacionoj praksi i predstavlja favorizovanje prijatelja. Oba pojma su rasprostranjena u privrednom i političkom životu. Ekonomske i socijalne troškove nepotizma i kronizma u društvu snose poreski obveznici i isti se u ozbiljnim zemljama organizuju u vladine ili bar nevladine organizacije da bi se protiv ovih pošasti borili. U tzv neozbiljnim tzv državama bol i jadikovka stanovništva se ogleda prevashodno u proklinjanju zle sudbine onih koji nemaju nikog svog da ih negde malo pogura, da ih zaposli ili bar da im neki poslić namesti.\nZašto se nepotizam i kronizam pojavljuju u preduzetnički i porodičnim kompanijama i koja je njegova cena?\nNeselektivan prijem članova porodice i prijatelja očekivan je na početku životnog ciklusa kompanija. U trenucima rađanja kompanije okuplja osnivač bliske dobrovoljce koji ga baš u potpunosti ne razumeju ali po pravilu i velikog izbora u svom karijernom putu nemaju. Veruje on njima veruju oni njemu. Nema jasne strukture i odgovornosti pa se odnos u kompaniji zasniva na poverenju da će „ovi moji“ da se trude oko „ove naše“ firme (iako mu ne dao Bog da oni zaista je dožive kao našu).\nPreduzetničkim stilom vođene kompanije svoju organizaciju i funkcionisanje zasnivanju prevashodno na poverenju da svi pružaju najviše što mogu a profesionalizovane na jasno postavljenim planovima i ciljevima i kontroli istih. Kad nema nadležnost, ovlašćenja, ciljeva i planova onda nema šta da se kontroliše i prati i onda se vraćamo na “poverenje”. Na poverenje da će svi da daju sve od sebe i da će brinuti od “našoj firmi”.\nNastavili se taj trend i kada dođe druga generacija sa svojom rodbinom i drugarima kompanija može da upadne u velike probleme.\nKako reći „ne“ mladoj supruzi koja nasledniku uveče, pomalo ljutito, šapuće da joj mama već dugo gunđa da nije u redu da žena njenog rođenog brata već pet godina ne može da nađe posao i da je nemoguće da među njih 100 u preduzeću nema mesta i za nju?\nLek protiv nepotizama i kronizma u porodičnim kompanijama je u pripremi kompanija i pripremi porodica za uspešnu tranziciju.\nPripremom kompanija će se, između ostalog, jasno definisati jesne nadležnosti, ovlašćenja i odgovornosti, načini definisanja plata, standardni paketi … za svako radno mesto. Naravno definisaće se i nepohodno znanje, kvalifikacije, iskustvo da bi se potencijalni kandidati na upravo spomenuto radno mesto i zaposlili.\nU procesu pripreme porodica za generacijsku tranziciju će se, među brojim drugim tačkama, u okviru Porodičnog portokola definisati kako će se zapošljavati rođaci, srodnici po braku, kumovi i da li se njihova prava i obaveze razlikuju od običnih smrtnika… Ono što je neophodno jeste da se članovi porodice koja je vlasnik kompanije dogovore i dokumentuju svoje odgovore na prethodno postavljena pitanja. Isto tako je bitno da budu spremni da „plate cenu“ svoje odluke.\nPostoje porodične kompanije u kojojima je jasno definisano da se ne zapošljava niko od članova šire porodice. Legitimna je i odluka da i rodbina i tazbina, mora da zadovolji i prođe kroz standardne procedure zapošljavanja na upražnjeno radno mesto. Cena odluke u ova dva slučaja može biti u nezadovoljstvu bliskih rođaka i prijatelja i njihovih rođaka i prijatelja i ogovaranja u već nagoveštenom stilu i tonu “eto kako su se osilili, udarile ima pare u glavu i neće da zaposle nikoga od nas”.\nLegitimano je isto tako odlučiti da bilo ko, ko je naš, “kakav je takav je naš je”, ima prednost pri zapošljavanju. Ekonomska cena nepotizma i kronizama, koji proizilazi iz odluke u ovom slučaju, jednim delom se plaća kroz nezadovoljavajuće rezultate usled nedovoljnih kompetencija novopridošlica. Socijalna cena, koja će brzo postati i ekonomska, ogleda se u tome da ovakve kompanije odbijaju od sebe i ozbiljne stručnjake i profesionalne menadžere. Onaj ko je tražen na tržištu radne snage neće sebi dozvoliti niti mobing nesposobnog rukovodioca niti gnibom razmaženog saradnika koji su se zaposlili zato što su članovi porodice ili privatno bliski nekom od njih.\nZbog nepažljivih ili nekim rečenicama povređenih čitalaca naglasiću da je pogrešan zaključak da tetka, snajin brat ili strikin mali ne mogu biti na odgovornim pozicijama u preduzeću. Naravno da mogu, ali pod uslovom da porodična kompanija nije jedino mesto gde to mogu biti.\nLični stav po pitanju nepotizma i kronizma u porodičnim kompanijama izraziću kroz mudrost Zorana Radmilovića kao Radovana Trećeg “Najgore je kad smo samo mi oko nas”.\nBoris Vukić, boris.vukic@asee.biz\n Tekst nastao u okviru Projekta “Mudrosti i gluposti iz porodičnih kompanija“ u dobroj veri, bez namere da se iko uvredi ni povredi, već sa ciljem da one koje treba podstakne na promišljanje i ozbiljne odluke.\nZoran Mitrović\t2020-11-26T11:54:54+01:00\tNovember 25th, 2020|Uncategorized|0 Comments\nThe Founders in family business transition


Lepir: Nismo u sukobu sa policijom Republike Srpske! - Istinito.com - Ne budi ovca!\nPočetna > BIH > Društvo > Lepir: Nismo u sukobu sa policijom Republike Srpske!\n26. Juna 2019. Istinito636Leave a Comment on Lepir: Nismo u sukobu sa policijom Republike Srpske!\nIz OJT Banjaluka mole građane RS i BiH i kolege iz MUP-a RS da “shvate i prihvate da se istrage okončavaju u predmetu, a ne u medijima zbog kojeg se ugled, kako MUP-a RS, tako i tužilaštva narušava”\nOkružno javno tužilaštvo Banjaluka reagovalo je danas na objave u štampanim, elektronskim medijima i na internet portalima koji su prenijeli detalji iz predmeta nestalog Bojana Koprene, u kojima se između ostalog navodi „ MUP RS i Okružno javno tužilaštvo Banja Luka su već duže vrijeme u ratu“ ili „ zaoštravaju se odnosi banjalučkog tužilaštva i MUP-a RS“ itd.\n– Radi objektivnog informisanja javnosti obavještavamo građane Republike Srpske i BiH, da Okružno javno tužilaštvo Banja Luka nije u nikakvom sukobu sa policijom Republike Srpske i da su to slobodne interpretacije novinara ili nekih rukovodilaca MUP-a RS, koji su se oglašavali u medijima, povodom ovog predmeta, saopšteno je iz OJT Banjaluka.\nTužilaštvo još jednom naglašava da se u svom radu pridržava Ustava i Zakona i da sve svoje odluke donosi doslovno primjenjujući Krivični zakon(ik) RS i Zakon o krivičnom postupku RS.\nU saopštenju koje je potpisao glavni okružni tužilac Želimir Lepir ističe se da “ni građani, ni pripadnici MUP-a RS nisu nikada komentarisali odluke tužilaštva na televiziji i radiju, u novinama ili portalima a naročito nisu sebi dozvoljavali da vrše analizu prikupljenih dokaza, da iznose svoje mišljenje o njima i da na kraju saopštavaju da je odluka tužilaštva nezakonita i slično”.\n– Ovakav neprofesionalan odnos pojedinih policijskih službenika MUP-a RS prema jednoj, nadasve, ispravnoj i zakonitoj odluci tužioca, može da stvori utisak kod građana da se policija i tužilaštvo sukobljavaju, a što naprosto nije tačno, dodaje se u saopštenju.\nIz OJT Banjaluka mole građane RS i BiH i kolege iz MUP-a RS da “shvate i prihvate da se istrage okončavaju u predmetu, a ne u medijima zbog kojeg se ugled, kako MUP-a RS, tako i tužilaštva narušava”.\nTagged banja luka bojan koprena istinito istraga mediji nestanak okružno javno tužilaštvo saopštenje


U mreži gasovoda Balkan „crna rupa“ - Sputnjik Srbija\n14:40 16.05.2017 (osveženo 14:46 16.05.2017) Preuzmite kraći link\nSrbija mora vrlo brzo da nađe načina da obezbedi energetsku stabilnost ukoliko 2019. godine zaista dođe do obustave snabdevanja gasom preko Ukrajine. U ovom trenutku najrealnija opcija bila bi proširenje podzemnog skladišta gasa „Banatski dvor“.\nO tome kako će taj gas biti transportovan od gasnog haba na tursko-grčkoj granici Jelica Putniković je u emisiji „Energiji Sputnjika“ razgovarala sa Dušanom Dakovićem, urednikom „Biltena“ Nacionalnog naftnog komiteta Srbije i dugogodišnjim dopisnikom Tanjuga, i Aleksejom Grivačem, zamenikom generalnog direktora Fonda nacionalne energetske bezbednosti.\nDušan Daković kaže da gas koji će poteći prvom cevi „Turskog toka“ već ima zagarantovane kupce.\n„Tih 15,75 milijardi kubnih metara gasa godišnje zapravo će zameniti ono što Turska sada dobija preko Transbalkanskog gasovoda. Dakle, reč je o osiguranoj potrošnji gasa i nema nikakvih prepreka da taj projekat počne sa realizacijom. Za drugu cev ’Turskog toka‘ sa istim kapacitetom protoka gasa takođe postoji adekvatno tržište, ako se uzmu u obzir potrošnja gasa u Evropi i ranjivost tržišta Južne Evrope u slučaju prekida transporta tog energenta preko Ukrajine. Ekonomska logika izgradnje druge cevi postoji, a politička je jasna sama po sebi“, objašnjava Daković.\nKada je reč o tome kako bi „Gasprom“ mogao da produži „Turski tok“ u Evropu, Aleksej Grivač, zamenik generalnog direktora Fonda nacionalne energetske bezbednosti, kaže da ne bi trebalo isključiti mogućnost da bi infrastruktura Transjadranskog gasovoda mogla biti iskorišćena za transport ruskog gasa na ciljna tržišta u južnu Italiju, kao i na jug Balkanskog poluostrva. Međutim, trenutno nema nikakvih konkretnih dogovora na tu temu.\nOn dodaje da je neodlučnost evropskih kolega dovela do toga da je na čekanju još jedan projekat — „Tesla“ gasovod od Grčke do Austrije, koji bi išao preko teritorije Makedonije, Srbije i Mađarske.\n„Taj projekat je uključen u spisak projekata od opšteg interesa za EU, ali do sada nije bilo nikakvih konkretnih koraka koji bi vodili ka realizaciji te zamisli. Pristalice tog projekta nisu mogle da ga pokrenu i zbog toga što nisu uspeli da dobiju novčana sredstva iz evropskih fondova, za razliku od nekih drugih. ’Tesla‘ bi se mogao posmatrati i kao jedna od mogućnosti opšteg razvoja infrastrukture u regionu i jako dobar potez za infrastrukturnu mapu Balkana, jer ako se pogleda mreža postojećih gasovoda Evrope, Balkan je za sad neka vrsta ’crne rupe‘ sa vrlo slabo razvijenom mrežom magistrala za transport gasa“, ističe Grivač.\nNa pitanje da li će ruski „Gasprom“ u potpunosti obustaviti isporuke gasa gasovodima kroz Ukrajinu kada budu završeni „Severni tok 2“ i „Turski tok“, Aleksej Grivač kaže da ako bude rasla potreba za izvozom ruskog gasa, mogućnost transporta preko teritorije Ukrajine može biti sasvim prihvatljiva.\n„Odluka o tome da li zaustaviti tranzit gasa ili ne u velikoj meri zavisi od ukrajinskih vlasti i njihove spremnosti da konstruktivno pregovaraju. Zadatak ruske strane je da osmisli pristup rešavanju tog pitanja tako da uvek ostane mogućnost za neko alternativno rešenje. Izgradnja ’Severnog toka‘ i ’Turskog toka‘ stvoriće uslove da Ukrajina bude jedna od mogućih opcija, a da produžavanje ugovora koji ističe krajem 2019. godine bude tek jedan posao, komercijalna priča sa minimum primesa politike. Ruska strana govori da je spremna za pregovore i da nastavi transport gasa preko teritorije Ukrajine do nekih evropskih država, ukoliko bude bilo dodatne potrebe za ruskim gasom. Međutim, za tako nešto je neophodno unapred pravno sve pripremiti i napraviti uzajamno prihvatljiv, dugoročni ugovor, koji bi regulisao transport i kupovinu gasa od strane evropskih partnera“, objašnjava Grivač.\nDušan Daković napominje da je izgradnja drugog kraka „Turskog toka“, kao i bilo kog drugog gasovoda, na dugom štapu. Zato, kaže, Srbija mora vrlo brzo da nađe načina da obezbedi energetsku stabilnost ukoliko 2019. godine zaista dođe do obustave snabdevanja gasom preko Ukrajine. Prema Dakovićevim rečima, u ovom trenutku najrealnija opcija bila bi proširenje podzemnog skladišta gasa „Banatski dvor“, odnosno izgradnja još jednog skladišta gasa koje bi se punilo tokom leta, kada je gas jeftiniji.\nUkrajina, gas, Srbija


Srbija na korak do nove Vlade | MEĐUNARODNI RADIO SRBIJA Skip to main content\nYou are hereNaslovna » Srbija na korak do nove Vlade Srbija na korak do nove Vlade Pet, 29/06/2012 - 13:05 -- MRS\nSocijalistička partija Srbije će posle više od decenije, najverovatnije ponovo voditi Vladu Srbije, pošto je sadašnji lider te stranke Ivica Dačić imenovan za mandatara. U novoj parlamentarnoj većini, koja je u izgledu, nema najznačajnijeg dosadašnjeg partnera SPSa, Demokratske stranke, čime je praktično anuliran načelni sporazum koji su postigle ove dve stranke između dva kruga izbora, kada se sadašnja politička kombinacija činila nemogućom.\nPredsednik Srbije Tomislav Nikolić je u četvrtak, 28. juna na veliki verski i istorijski srpski praznik, Vidovdan, lideru socijalista Ivici Dačiću poverio mandat za formiranje Vlade u kojoj će parlamentarnu većinu činiti SNS, koalicija SPS-PUPS-JS i URS. U prvoj izjavi posle dobijanja mandata, Dačić je rekao da je jedini razlog odustajanja od formiranja vlasti sa DS-om, njegova namera da prihvati veliku odgovornost da predvodi Vladu u teškim okolnostima u kojima se nalazi Srbija. Ovo jeste bilo za mnoge iznenađenje, ali nije novina na srpskoj političkoj sceni, budući da je partnerstvo SPSa i DSa, sklopljeno pre četiri godine, praktično na isti način i da je tada bilo neočekivano. Preciznog dogovora o sastavu vlade još nema. Slede, po nekim očekivanjima, teški razgovori buduće vladajuće koalicije pre svega o programu i prioritetima rada Vlade pred kojom je gomila problema pre svega ekonomskih i socijalnih, ali i pitanje statusa Kosova i Metohije i evropskih integracija. Vladu ne očekuje lak posao, budući da se Srbija, po tumačenjima ekonomista,opasno približava dužničkoj krizi, a prema novom upozorenju Svetske banke, ukoliko se ne preduzmu odlučne mere, pitanje je da li će od oktobra Srbija moći da vraća dugove. Biće potreban ili priliv novca iz inostranstva, kroz direkna ulaganja, zaduživanje i privatizaciju, ili oštri rezovi u potrošnji, poput zamrzavanja plata i penzija i povećanja poreza. Pomoć iz inostranstva u ovom trenutku se teško dobija, a pogotovo ukoliko vlasti nisu spremne na mere štednje. Nepopularne mere neće biti lake za Vladu u kojoj je Partija ujedinjenih penzionera Srbije, koja insistira na pravima penzionera, svog osnovnog glasačkog tela. Predizborna kampanja SNS-a je, takođe, obilovala obećanjima o boljoj ekonomskoj situaciji i povoljnijim uslovima za investitore. Za očekivati je da će se novi koalicioni partneri najteže dogovoriti upravo oko ekonomskih pitanja, a najlakše oko nastavka evropskih integracija. Kako će se formiranje nove koalicije na republičkom nivou odraziti na formiranje vlasti u Skupštini Autonomne Pokrajine Vojvodine, ali i na lokalnom nivou, pre svega u Beogradu gde je koalicija okupljena oko DS-a i SPS već oformila vlast. Ključni pomak u pregovrima, imenovanje mandatara za sastav Vlade, pozdravila je EU, SAD i većina zemalja Međunarodne zajednice ocenjujući kao veoma pozitivno što su sve stranke koje pregovoraju o formiranju nove Vlade na jasno izraženoj proevropskoj liniji. Autor Đuro Malobabić